[PREMIUM] Domaćin u punom sastavu dočekuje gosta bez petorice fudbalera! - Sportske novosti\nNaslovna Fudbal Bet Info Fudbal Domaćin u punom sastavu dočekuje gosta bez petorice fudbalera!\n[PREMIUM] Domaćin u punom sastavu dočekuje gosta bez petorice fudbalera!\nDomaćin će danas morati da upiše novu pobedu, ili makar ostvari pozitivan rezultat, s obzirom na to da mu u goste dolazi tim koji nije u blistavoj formi, a na sve to, danas će igrati bez petorice fudbalera, od kojih je jedan najbolji strelac ekipe. Utakmica počinje od 15 časova, a pored standardne opklade, možete se na ovaj susret kladiti i uživo.\nU pitanju je susret koji će se odigrati u okviru 13. kola druge lige Francuske između Troyes-a i Valenciennes-a. Naime, stanje na tabeli je takvo da je Valenciennes bliže zoni ispadanja nego sredini tabele, na poslednja 4 ligaška susreta uspeo je da ostvari svega 1 bod, i to u poslednjem kolu protiv Nancy-a na svom terenu. Pre toga ima 3 vezana poraza. Sa druge strane, Troyes u nešto boljoj formi, ali i na nešto boljoj poziciji. Na poslednja 4 meča u prvenstvu uspeo je da slavi čak 3 puta i tako dođe do solidne brojke od 9 bodova.\nTrenutno stanje na tabeli jasno pokazuje u kakvoj su formi oba rivala.\nDanas velik problem po goste, osim forme, predstavljaju i izostanci, a neće moći da računaju na petoricu fudbalera, od kojih je jedan najbolji strelac ekipe. Za goste neće igrati Steve Ambri (6/0/0, napad), Medhy Guezoui (11/1/2, napad), Sikou Niakaté (6/0/0, odbrana), Eden Massouema (7/0/1, defanzivni vezista) i Gaëtan Robail (13/3/2, sredina, najbolji strelac ekipe). Domaćin će danas biti u punom sastavu.\nGost je u vrlo lošoj seriji pred ovaj susret, a uz sve to, oslabljen je.\nNa osnovu svih pomenutih podataka, smatramo da razlika u kvalitetu, ali i trenutnoj formi između ove dve ekipe svakako postoji. Mišljenja smo da bi domaćin mogao do bodova, ali i predlog da će slaviti na poluvremenu ili na kraju utakmice se plaća sasvim solidnom i isplativom kvotom. Naravno, ukoliko imate neko drugo mišljenje vezano za ovaj susret, tipujte shodno svom uverenju na osnovu datih informacija.\nKraj – 4:2 (0:2)\nPredlog: P/K 1 @1.65\nPrethodni tekstGde danas „idu“ uplate – 3. novembar 2018.\nSledeći tekstGost ima jako dugačak niz efikasnih utakmica


Jedan od uticajnijih naprednjaka je tokom posete SAD razgovarao o budućnosti stranke bez aktuelnog lidera.\nVučić je za ovo saznao pre nekoliko meseci, a nedugo nakon >> Pročitaj celu vest na sajtu SrbijaDanas.com << ovih vesti do njega su stigle i informacije da ga deo MUP nezakonito prisluškuje, kao i članove njegove porodice. Pored nezakonitog prisluškivanja, saznalo se da su njegovi brat Andrej, stariji sin Danilo i otac Anđelko Vučić bili i praćeni.\n- Jedan od najistaknutijih funkcionera stranke, svojevremeno među najuticajnijim, na jednom od sastanaka u SAD razgovarao je o budućnosti stranke bez Aleksandra Vučića na njenom čelu. Tog funkcionera su Amerikanci pitali kako on vidi stranku bez Vučića, kako bi SNS mogao da se transformiše bez sadašnjeg lidera. Umesto da odbije svaku priču na tu temu, kao što bi svako od nas iz stranke uradio, on se vrlo živo upustio u taj razgovor - kaže izvora iz SNS.\nMeđutim, kako ističe izvor, još se ta priča nije pošteno ni rastumačila do kraja, a do predsednika su počele da stižu nove šokantne vesti.


Prezentacija online - besplatno o otvaranju firme u Sloveniji i EU! •\nEU, Gradjevinarstvo, Licenca za transport robe, Osnivanje poduzeća, Registracija podružnice, Slovenija, Transport otvaranje firme u Sloveniji i EU, Registracija građevinske firme u Sloveniji i EU, Registracija transportne firme u Sloveniji i EU\nPrezentacija online o otvaranju firme u Sloveniji! Saznajte sve što vas zanima o otvaranju firme, oblicima firmi u Sloveniji, dobijanju dozvola za boravak i rad, dobijanju potrebnih dozvola i licenci za bavljenje vašom delatnošću i radu slovenačkih firmi u drugim državama Evropske Unije. Prijavite se na DATA besplatni webinar!\nPrezentacija online – otvaranje firme u Sloveniji\n22.06.2020 u 10 časova;\nPrezentacija online – transport\nPrezentacija online – građevina\n23.06.2020 u 10 časova;


Pomoć za Slobodanku Miličević | Srcem za Modriču\nHome » AKCIJE » Pomoć za Slobodanku Miličević\nPosted on 15 Septembra, 2020 by maric in AKCIJE, NOVOSTI // 0 Comments\nSlobodanka Miličević (13 godina) živi sa svojim roditeljima Đorđom i Novkom i bratom Nedeljkom u Koprivni kod Modriče. Slobodanka je od rođenja nepokretna i čitav život je vezana za invalidska kolica i pomoć drugih. I pored tog svog hendikepa Slobodanka je odličan učenik.\nHumanitarna organizacija ,,Srcem za Modriču“ upoznata je od strane našeg člana a ujedno i Koprivljanskog sveštenika protojereja Jadranka Stojanovića,o svim nedaćama koje snalaze porodicu Miličević. Slobodanka se bori kroz život kako zna i umije i u tome joj najveću podršku pruža majka Novka ali i ovu porodicu kao i mnoge druge koje obilazimo nisu zaobišli finansijski problemi. Prilikom naše posjete nismo zatekli glavu kuće Đorđu koji je otisao na rad u selo i ta dnevnica je jedini izvor prihoda ovoj porodici.\nNaš član protojerej Jadranko Stojanović zajedno sa svojom ćerkom Hristijanom Stojanović i članom Mitrom Kršićem obišao je porodicu Miličević i uručio im paket hrane i higijenskih namirnica.\nOvom prilikom Otac Jadranko izjavio je:\n“Želio bih da se zahvalim svim donatorima koji neprestano pomažu rad Humanitarne organizacije ,,Srcem za Modriču“ i zahvaljujući njima možemo obići sve porodice kojima je pomoć neophodna. Danas smo obišli porodicu Miličević i ovom prilikom uručili im paket vrijednosti 100,00 konvertiblnih maraka koji će svakako olakšati život porodice Miličević. Ovo je jedna u nizu akcija koje HO,,Srcem za Modriču“provodi na koprivljanskoj parohiji i iskreno od sveg srca im se zahvaljujem za sva dobra što učiniše narodu ovoga kraja.“\nHumanitarna organizacija,,Srcem za Modriču najiskrenije se zahvaljuje našim članovima na realizaciji ove akcije.


Zainteresovani za ulaganja u Aerodrome i IT sektor | MINA\nNaslovnica MINA Business Investicije Zainteresovani za ulaganja u Aerodrome i IT sektor\nZainteresovani za ulaganja u Aerodrome i IT sektor\nPodgorica, (MINA-BUSINESS) – Velika francuska preduzeća zainteresovana su za ulaganja u Aerodrome Crne Gore, dok firme iz sektora informacionih tehnologija (IT) žele da uspostave saradnju sa crnogorskim malim i inovativnim kompanijama, saopštio je novoimenovani ambasador Francuske, Christian Thimonier.\nIz Privredne komore (PKCG) je saopšteno da je Thimonier, na sastanku sa predsjednikom te asocijacije, Vlastimirom Golubovićem, kazao da je Francuska zainteresovana da se aktivnije uključi u ekonomske tokove na Balkanu.\n„Razgovaramo sa Francuskim razvojnim institutom kako bismo realizovali projekat pomoći malim i srednjim preduzećima vrijedan 50 miliona EUR, a koji se odnosi na inovacije i zelenu ekonomiju“, rekao je Thimonier.\nOn je naveo i da su francuska preduzeća zainteresovana za ulaganja u sisteme za prečišćavanje otpadnih voda u više gradova.\nGolubović je saopštio da kvalitetne međudržavne odnose Francuske i Crne Gore treba da prati intenzivnija ekonomska saradnja.\nOn je rekao da očekuje da se crnogorski resursi nađu u agendi razvojnih projekata pod pokroviteljstvom francuskih fondova i privrednih asocijacija.\nGolubović je Thimoniera upoznao sa makroekonomskim pokazateljima Crne Gore neposredno prije i tokom epidemije COVID-19, kao i investicionim projektima koji se realizuju ili su planu u prioritetnim razvojnim sektorima.\n„Crna Gora je nesumnjivo imala dinamičan ekonomski razvoj u godinama koje su prethodile pandemiji. Vjerujem da ćemo odmah po okončanju zdravstvene krize pokrenuti našu ekonomiju, posebno ako uspijemo da obezbijedimo status sigurne turističke destinacije“, poručio je Golubović.\nOn je pozvao da se organizuje poslovni forum crnogorskih i francuskih privrednika, kako bi se predstavili potencijali za ulaganja u Crnu Goru, a u kontekstu projekata zelene ekonomije koju Francuska promoviše u regionu.\nThimonier je kazao da će održavanje poslovnog foruma biti moguće čim se ponovo uspostavi avio-linija između Pariza i Podgorice.\n„Sagovornici su se složili da je veoma važno nastaviti i završiti razvojne i projekte kapitalne infrastrukture koje je Crna Gora započela, posebno one koji se tiču planinskog turizma i razvoja sjevera, a sve u skladu sa konceptom očuvanja životne sredine i statusom ekološke države“, dodaje se u saopštenju.\nTo će, kako je zaključeno, osigurati i prisustvo investicionih fondova i drugih finansijskih linija usmjerenih na održivi razvoj, te privrednicima približiti mogućnosti koje Crna Gora ima.


SAVA RADOVANOVIĆ I MARINA PAVLOVIĆ DOBITNICI SPECIJALNE MEĐUNARODNE NAGRADE NA „ZLATNOJ KACIGI“ - LAJKOVAC NA DLANU\nUčenici OŠ ” Mile Dubljević” Lajkovac, Sava Radovanović VII/4 i Marina Pavlović VII/3, dobitnici su specijalnih nagrada na 30. jubilarnom Međunarodnom Festivalu humora i satire „ZLATNA KACIGA“ 2022. u Kruševcu. Talentovani lajkovački osnovci su i ovoga puta nastupili pod mentorstvom svog likovnog pedagoga, akademskog slikara Miloja Mitrovića i kao i ranijih godina ponovo su se našli među dobitnicima nagrada ovog prestižnog međunarodnog festivala.\nNa ovom jedinstvenom konkursu u Srbiji, koji podstiče stvaralaštvo mladih, ovoga puta na temu Jubilej, učestvovalo je ukupno 225 autora (187 autora za karikaturu i 38 autora za pisanu formu) iz 46 zemalja sveta, koji su poslali 453 karikature, 20 priča, 23 pesme i 715 aforizama. Mladi su poslali 72 karikature, 4 stripa i 1 pesmu… Konkurencija je i ovoga puta bila izuzetno velika, ali su se odlukom stručnog žirija lajkovački likovnjaci, kao i uvek do sada našli među najboljima.\nSava Radovanović VII/4\nMarina Pavlović VII/3\nŽiri za radove autora do 18. godina 30. Međunarodnog festivala humora i satire „Zlatna kaciga“, koji je zasedao 10. februara u prostorijama Kulturnog centra Kruševac, bio je u sastavu: Aleksandar Stojadinović, predsednik i članovi Saša Miletić i Bratislav Kostadinović.\nNagrade će dobitnicima biti uručene 1. aprila na Dan šale u kruševačkom pozorištu, na završnici Festivala „Zlatna kaciga“.


Izvor: NoviMagazin.rs, 26.Nov.2020, 23:15\nDok se od početka meseca ubrzava potraga za vakcinom posle objave više proizvođača o dobrim rezultatima efikasnosti njihove vakcine, SZO je pozvala Afriku da pojača pripreme, >> Pročitaj celu vest na sajtu NoviMagazin.rs << oceniviši u saopštenju da je Afrika spremna za vakcine samo 33 odsto.\nSZO procenjuje da je cena vakcinacije samo prioritetnog stanovništva u Africi oko 4,8 milijardi evra.\nAfričke zemlje bi mogle dobiti deo sredstava prema mehanizmu za dobijanje i raspodelu vakcina Kovaks (Covax) ali takođe i iz finansiranja Svetske banke.\nIako je Afrika znatno manje pogođena pandemijom od ostalih kontinenata, sa oko 50.000 umrlih zvanično i 2,1 milion potvrđenih slučajeva, na kontinentu se beleži ponovo izbijanje lokalizovanih žarišta posebno u Južnoj Africi i Magrebu, rekla je Moeti.\nBlic: MOSKVA SE SPREMA ZA MASOVNU VAKCINACIJU Postavljeno 300 punktova gde će građani dobijati lek protiv korone\nSrbijaDanas.com: RUSI POKREĆU AKCIJU EPSKIH RAZMERA: Postavljeno 300 stanica širom Moskve, sve spremno za masovnu vakcinaciju


- Infrastruktura je preduslov razvoja privrede, stvaranja novih investicija, zapošljavanja ljudi i otvaranja novih radnih mesta - rekao je Grčić.\nNapajanje budućeg industrijskog parka\nNova stanica "Sobovica", snage 35 kilovolti, snabdevaće električnom energijom novu fabriku kompanije "Milanović" i "Simensa", čija je izgradnja u toku, ali i brojne objekte u industrijskoj zoni "Mind" u Kragujevcu.\n- Ukupna investicija je 260 miliona dinara, dok će sam trafo koštati 150 miliona dinara - rekao je Grčić.\nDirektor sektora za investicije i planiranje Distributivnog područja Kragujevac Ivan Savčić napomenuo je da je u pitanju jedna od najvećih investicija u EPS Distribuciji u Srbiji i najavio završetak radova na "Sobovici" u narednih 30 dana.\n- U narednih mesec dana biće potpuno završena i ova investicija namenjena pre svega za potrebe napajanja budućeg industrijskog parka, a izgradnjom dve trafo stanice rešava se napon u okolnim selima - rekao je Savčić.


Đurić: Kosovo nije, niti će biti nezavisna država - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Đurić: Kosovo nije, niti će biti nezavisna država\nĐurić: Kosovo nije, niti će biti nezavisna država\n10. jun 2020. Izvor: Jedinstvo\nOčekujem da će biti pritisaka da se dijalog ubrza, možda čak i da se iznude ili nametnu neka specifična rešenja, ali pritisci i visoka očekivanja su oduvek pratili proces normalizacije odnosa Beograda i Prištine i mi smo u toj bujici naučili da plivamo. Srbija se brani u svakoj srpskoj kući i avliji na KiM. Zato je prioritet nad prioritetima da se iskoriste svi mehanizmi da se osiguraju bezbednost i egzistencija srpskog naroda u pokrajini. Srbi na KiM predsednika Vučića podržavaju gotovo jednodušno, jer u njemu opravdano prepoznaju najsnažnijeg garanta zaštite srpskog naroda i srpskih interesa – rekao je Marko Đurić, direktor Kancelarije za KiM.\nPrvi put imamo situaciju da je pola albanske političke scene u Prištini posvađano sa SAD a druga polovina sa EU. Biće najpre interesantno videti kako će u Prištini pomiriti te protivrečnosti. Beograd nikada nije dovodio u pitanje potrebu nastavka dijaloga, ali u predstojećem periodu treba da vidimo sa kim sve, u kom svojstvu i sa kojim cilјem treba da razgovaramo- odgovorio je Marako Ćurić, direktor Kancelarije za Kosovo i Metohiju, na pitanje „Jedinstva” kakva su očekivanja Srbije od nove kosovske vlade u pogledu nastavka dijaloga i dodao: – Ne zaboravimo na činjenicu da među relevantnim međunarodnim akterima postoje suštinski različita viđenja problema KiM, pa čak i da nesaglasje postoji među državama koje podržavaju projekat kosovske nezavisnoti. Pred nama je mnogo nepoznanica koje će morati da budu otklonjene pre nego što dijalog bude nastavlјen. Što se situacije u Prištini tiče, jasno je da su se tamo prividno prizvali pameti pod snažnim inostranim pritiskom, ali ne verujem da je došlo do neke suštinske promene stanja političke svesti.\n• Iako Priština nije realizovala dogovoreno iz Briselskog sporazuma, a pre svega ZSO, EU je uvek pozivala obe strane na implementaciju Briselskog sporazuma. Da li je EU tokom dijaloga imala ulogu nepristrasnog moderatora ili se moglo osetiti navijanje?\nSama činjenica da neke države članice ne dele naša stanovišta o istorijskim događajima koji su doveli do protivpravne agresije na SRJ, do uspostavlјanja međunarodne uprave na terenu, a zatim i do jednostranog proglašenja nezavisnosti Kosova, svedoči da većina članica EU u ovoj stvari nije na našoj strani. Iako formalno statusno neutralan, dijalog se uvek odvijao uz podrazumevani stav EU da su Beograd i Priština manje-više ravnopravni sagovornici. Većina članica EU na samoproglašeno Kosovo gleda kao na političku i istorijsku činjenicu i nikada nije sugerisala da bi u statusnom smislu situacija na KiM trebalo da bude vraćena u pređašnje stanje – ono koje smo imali pre protivpravne agresije na SRJ. I na terenu je EU radila na konsolidovanju jednostrano proglašene kosovske državnosti, i niko se nije ni trudio mnogo da to sakrije. U tehničkom smislu EU je do sada bila posrednik u dijalogu, ali je u suštinskom smislu često bila tutor Prištine. I ovom prilikom, međutim, moram da još jednom zahvalim Grčkoj, Španiji, Kipru, Slovačkoj i Rumuniji na doslednosti u odluci da ne priznaju jednostrano proglašenu nezavisnost naše južne pokrajine.\n• Pošto Srbija nije ustuknila ispred taksi i recipročnih mera Prištine, šta bi mogao biti sledeći korak u vidu pritiska na Srbiju?\nU poslednje vreme se od pojedinih aktera u međunarodnoj zajednici moglo čuti licitiranje raznim rokovima za postizanje suštinskog napretka u dijalogu, međutim formalnih rokova nema, niti ih može biti, budući da jedan ovako kompleksan problem ne može biti rešen preko noći.\nI to kažem kao neko ko je preko 200 puta odlazio u Brisel na razgovore o KiM. Očekujem da će biti pritisaka da se dijalog ubrza, možda čak i da se iznude ili nametnu neka specifična rešenja, ali pritisci i visoka očekivanja su oduvek pratili proces normalizacije odnosa Beograda i Prištine i mi smo u toj bujici naučili da plivamo.\n• Da li je odluka Prištine da ukine trgovinsku blokadu prema centralnoj Srbiji otvorila vrata za nastavak dijaloga?\nDvogodišnjom blokadom trgovine između centralne Srbije i Kosova i Metohije naneta je ogromna šteta ne samo našim ekonomijama, već je fatalno unazađen i proces normalizacije odnosa Beograda i Prištine, budući da je ekonomska saradnja neophodan sastojak normalizacije odnosa. Očekujem da vidim kako će ta odluka biti sprovedena, a nakon toga smo otvoreni za razgovor o tome kako se šteta prouzrokovana anticivilizacijskim i jednostranim delovanjem Prištine može ublažiti ili otkloniti. Pred nama je proces ponovnog uspostavlјanja poverenja, koje je potpuno urušeno postupanjem Prištine.\n• Nemačka i najveći broj zapadnih zemlјalјa koje su priznale takozvano nezavisno Kosovo, snažno se protive razgraničenju, odnosno promeni granica Kosova i Metohije. Znači li to da je za njih rešenje za Kosovo i Metohiju samo „nezavisna država”?\nDo pre samo nekoliko godina svi sponzori jednostrano proglašene nezavisnosti Kosova nastupali su sa manje-više identičnog stanovišta: da je nezavisno Kosovo zadato stanje, a da Srbija može samo da se povinuje i prihvati tu činjenicu. Mi smo, međutim, godinama ukazivali na to da u međunarodno-pravnom smislu nezavisno Kosovo ne samo da nije gotova stvar, već da veći deo čovečanstva i dalјe ne priznaje takvo stanje, i da Kosovo ne može postati ni članica Ujedinjenih nacija ni najvažnijih međunarodnih organizacija i institucija.\nU međuvremenu, predsednik Aleksandar Vučić napravio je preokret u međunarodnoj politici kada je reč o Kosovu i Metohiji. Zahvalјujući našem lobiranju i snaženju međunarodnih kapaciteta Srbije, podrška samoproglašenom Kosovu nastavila je da se osipa. Čak 18 država povuklo je priznanje, a Priština je doživela fijasko pri pokušaju da se ubaci u Unesko, Interpol, Svetsku carinsku organizaciju i mnoge druge međunarodne organizacije. Možda najvažnija promena je to što danas prvi put posle dugog niza godina neke veoma moćne države počinju da obraćaju pažnju i na to šta Srbija želi. Odgovor na vaše pitanje je zato: Kosovo nije, niti će biti nezavisna država, a Srbija nema nameru da na bilo koji način pomogne afirmaciju projekta samoproglašenog Kosova.\n•\tU novoj kosovskoj vladi dva ministra su iz Srpske liste. Uvek se postavlјa pitanje da li je viši interes srpskog naroda na KiM, učestvovati u institucijama vlasti u Prištini ili biti van njih…?\nSrbi na KiM su danas najsnažniji garant priisustva države Srbije u našoj južnoj pokrajini. Srbija se brani u svakoj srpskoj kući i avliji na KiM. Zato je prioritet nad prioritetima da se iskoriste svi mehanizmi da se osiguraju bezbednost i egzistencija srpskog naroda u pokrajini. Možda ste u pravu zato što pitanje učešća Srba u privremenim prištinskim institucijama tumačite kao izbor između dva zla, i, ako je tako, onda je ono što je odlučila Srpska lista svakako manje od dva zla. Naš zadatak je da u godinama pred nama ekonomski i politički snažimo srpski narod u pokrajini, ali pre svega da snažimo Srbiju u celini, jer samo na taj način možemo efikasno braniti svoje državne i nacionalne interese na KiM.\n•\tPitanje bezbednosti je i dalјe suštinsko pitanje sa kojim se suočavaju Srbi na Kosmetu. Gotovo da nema dana da nije oplјačkana neka srpska kuća ili da nisu napadnuti povratnici u Metohiji, a međunarodna zajednica i dalјe ćuti?\nU proteklih nekoliko meseci imali smo blizu stotinu napada na Srbe i njihovu imovinu na KiM. Čak i kada ti incidenti nisu najneposrednije etnički motivisani, oni to posredno jesu, jer i politički ekstremisti i kriminalci napadaju Srbe i njihova imanja zato što je u društvu stvoreno mišlјenje da je to dozvolјeno i nekažnjivo. Mi konstantno upozoravamo međunarodnu zajednicu da je reč o pokušaju da se situacija na terenu nasilno izmeni, tako što bi Srbi zbog nebezbednosti bili primorani da se isele, pre svega iz najudalјenijih enklava. Pred sobom u suštini imamo pokušaj kampanje etničkog čišćenja, iako ona najčešće ima oblik običnih kriminalnih, imovinskih delikata. Ćutanje i pasivnost dela međunarodne zajednice po ovom pitanju me lјuti, ali me ne iznenađuje. Ukoliko sve te incidente ne posmatramo kao obične kriminalne delikte, oni su onda logično deo šireg plana, a svi znamo kakav je plan i želјa Prištine.\n•\tNavršava se 21 godina od dolaska međunarodne misije na Kosovo i Metohiju u čijem prisustvu je većina Srba proterana iz svojih domova, a nad mnogima su učinjeni svirepi zločini. Da li međunarodni činioci imaju to u vidu prilikom pregovora o Kosovu i Metohiji?\nMi i dan-danas, dve decenije po završetku rata na KiM imamo oko 80.000 uzurpiranih srpskih kuća i stanova i više od 200.000 lјudi koji su bili primorani da napuste svoje domove i još se nisu vratili. Međunarodna zajednica je učinila znatne napore da interno raselјene Srbe integriše u novim mestima prebivališta i neznatne napore da Srbe u većem broju vrati u predratna prebivališta. To su činjenice i ne plašim se da ih izgovorim. Deo međunarodne zajednice je praktično ozakonio posledice brutalnog etničkog čišćenja na KiM, i to u lice kažem svakom inostranom sagovorniku. Naš zadatak je da, i pored pasivnosti i nezainteresovanosti dela međunarodne zajednice za ovaj problem, očuvamo srpsku populaciju koja je ostala da živi na KiM i da na svaki način pomognemo onima koji i dalјe žele da se vrate.\n•\tPored etničkog čišćenja srpskog naroda sa svog vekovnog prostora, Albanci ne prestaju da falsifikuju istoriju kojom prisvajaju srpske manastire i crkve…?\nNi sami Albanci ne doživlјavaju našu versku i kulturnu baštinu kao svoju, jer ne bi je oni najekstremniji među njima onako oduševlјeno uništavali i palili u svakoj prilici koja im se ukazala. Ti pokušaji falsifikovanja istorije i otimanja tuđe tradicije i kulture jesu deo velikoalbanske ideološke matrice, a ne plod nekog široko rasprostranjenog narodnog sentimenta. Mi naravno nećemo ni po koju cenu dozvoliti da nam neko otme ili uništi Gračanicu, Dečane, Pećku patrijaršiju, Bogorodicu Ljevišku i sve ostale svetinje na KiM. Ja bih, čak, voleo da Albanci počnu da masovnije uvažavaju i istorijsku i kulturnu vrednost naših svetinja na KiM, jer bi tako naši manastiri i nacionalna baština bili zaštićeniji, ali bojim se da je pred nama vreme intenzivnije islamizacije Kosova i Metohije i da vreme izazova za našu crkvu i svetinje nije završeno.\n•\tSrpski narod na KiM na svim izborima pokazuje svoju odanost Republici Srbiji. Čiji su interesi i čemu pokušaji predstavlјanja da srpski narod na Kosovu i Metohiji ne podržava vlast u Beogradu, već da mu se nešto nameće?\nSponzori samoproglašenog Kosova predsedniku Aleksandru Vučiću i svima nama koji smo se proteklih godina bavili problemima na KiM nikada neće oprostiti to što smo uspeli da politički homogenizujemo srpski narod u pokrajini. Zato danas tamo u prištinskim institucijama nema nijednog srpskog predstavnika koji će dati glas za neki antisrpski zakon ili odluku. To i separatistima i njihovim tutorima komplikuje život i zato je razumlјiv i njihov pokušaj da se srpska sloga u odbrani državnih i nacionalnih interesa prikaže kao nametnuto jednoumlјe. Srbi na KiM predsednika Vučića podržavaju gotovo jednodušno, jer u njemu opravdano prepoznaju najsnažnijeg garanta zaštite srpskog naroda i srpskih interesa.\n•\tU proteklom periodu tokom epidemije koronavirusa naše zdravstvene ustanove su snabdevene kao i sve ostale u centralnoj Srbiji. Šta je još u planu po pitanju pobolјšanja zdravstvenih usluga u srpskim sredinama?\nSa velikim zadovolјstvom i ponosom mogu da kažem da je epidemija u većinski srpskim sredinama na KiM gotovo pobeđena. Danima nismo imali nove slučajeve obolјevanja od koronavirusa, a u sredinama južno od Ibra nismo ni imali obolele. Pokazalo se koliko je krucijalno važno da naše zdravstvene ustanove na KiM funkcionišu u okviru jedinstvenog zdravstvenog sistema Srbije. Mere borbe protiv epidemije proglašene u Beogradu dosledno su sprovođene i u našim mestima na KiM, linije snabdevanja lekovima, medicinskim i životnim namirnicama su funkcionisale, svi teži bolesnici su hospitalizovani u najbolјim klinikama širom Srbije. Srbija će nastaviti da snaži svoj zdravstveni sistem na KiM, pogotovo sada kada se pokazalo koliko je to važno.\n•\tDa li biste mogli da izbrojite sve završene i započete projekte na Kosovu i Metohiji od kada obavlјate posao direktora Kancelarije za KiM?\nProstor koji ste predvideli za ovaj intervju bio bi previše mali da se pobroji sve što smo uradili, ali za tim možda nema ni potrebe, jer „Jedinstvo” se distribuira pre svega našem narodu na KiM, a lјudi tamo veoma dobro znaju i šta smo uradili i koliko smo bili prisutni na terenu. Svim političkim protivnicima koji se drznu da nam nešto prigovore pomenem samo stotine novoizgrađenih ili potpuno renoviranih kuća i stanova na KiM. Da smo samo to uradili, bilo hvale vredno, a uradili smo još mnogo mnogo toga. Možda biste jedan specijalni broj „Jedinstva” mogli da posvetite tome šta je sve Srbija uradila proteklih godina za svoj narod na KiM.\n•\tIma li trajnog i sveobuhvatnog rešenja za KiM bez kompromisa i uvažavanja Srbije kao najznačajnijeg faktora kada je KiM u pitanju?\nRazume se da nema. To danas švataju i u Prištini, ali švataju i u svetskim centrima moći. Godinama je stvarana fama da se projekat samoproglašenog Kosova razvija samostalno i mimo volјe Srbije, ali svima je jasno da je to bila samo propaganda. Srbija je danas sasvim drugačija nego pre 20 godina, svet je drugačiji, pa i prioriteti nekih svetskih sila. Rešenje, ako će ga uopšte biti, moraće da bude doneto uz uvažavanje interesa Srbije i srpskog naroda na KiM. To ne znači da na nas neće biti vršeni pritisci kako bismo pristali da izgubimo sve a da ne dobijemo ništa, ali Srbija, i pored sve konstruktivnosti u odnosu sa stranim partnerima, nije država koja će na tako nešto da pristane.


Prava radnika u Srbiji: Slučaj leskovačke “Jure” – NOVA NAŠA REČ\n27 Januara, 2022 Nova Naša Reč Aktuelno, Leskovac 0\nO pravima radnika u Srbiji i kako izgleda zakonom garantovano pravo o sindikalnoim udruživanju najbolje govori mini retrospketiva slučaja “Jura” i otpušenog sindikaca koga je inspekcija vratila na posao a obezbedenje mu nije dozvoljavalo da uđe u firmu.\nZatim je “Jura” podnela krivičnu prijavu protiv njega zbog izjava koje je davao medijima i u kojoma je ukazivao na loš položaj radnika.\nOva kompanija je bila u centru medijske pažnje zbog ponašanja prema radnicima koji su tvrdili da moraju da nose pelene na poslu jer je zabranjeno da češće idu u toalet.\nTu stvar sa pelenama je “hendlovao” lično predsednik Srbije Aleksandar Vučić koji je, prilikom otvaranja novog pogona, rekao novinarima da on “nigde nije video pelene”.\nA u vreme početka pandemije korone radnici u leskovačkoj “Juri” su morali da rade iako je , u jednom periodu, na dnevnom nivou rastao broj zaraženih upravo u njihovim pogonima a druge firme u Leskovcu, upravo zbog opasnosti od međusobnog zaražavanja zaposlenih, prestajale sa proizvodnjom.\nPodršku “Juri” u stavljanju profita pre zdravlja ljudi tada je pružao i sam državni vrh i u svojim izjavama a za nepoštovanje naloga Zavoda za javno zdravlje u Leskovcu o sprovođenju protivepidemijskih mera niko nije odgovarao.\nTUŽBA PROTIV SINDIKALCA\nU osnovnom sudu u Leskovcu traje sudski proces između sindikalca Predraga Stojanovića i kompanije “Jura” u ovom gradu.\n“Predrag je počeo da radi, dobio rešenje da ga vraćaju na posao, ali su mu odmah doneli novo rešenje gde ga suspenduju, odnosno udaljavaju sa rada uz određeni procenat primanja zarade jer su u međuvremenu pokrenuli krivični postupak sa privatnom tužbom, takođe kod Osnovnog suda u Leskovcu. Privatnu krivičnu tužbu je pokrenula „Jura“, a istovremeno su tužili i Zorana Markovića, predsednika Samostalnog sindikata metalaca Srbije.\nKako će se okončati ovaj spor ne može niko da vam kaže. Sud bi trebalo da donosi odluke na osnovu zakona i slobodnog sudijskog uverenja”, kaže Melanija Petač, advokat Savez samostalnih sindikata Srbije (SSSS).\nZoran Marković, predsednika Samostalnog sindikata metalaca Srbije smatra da je “ovaj slučaj čisto izvrgavanje zakona”.\n“Jednostavno, pronađena je rupa u zakonu pokretanjem neke privatne krivične tužbe protiv nekoga i ja vas sada zbog toga udaljavam sa rada”, konstatuje.\nSavez samostalnih sindikata je već pokrenuo inicijativu za izmenu člana 188 Zakona o radu, jer , kaže Marković “ko će da se bavi poslovima sindikalnog predstavnika kada poslodavac može da vam da otkaz kad god se njemu ćefne”.\n” Vidimo da zakon koji je donet 2014. jednostavno nije primenjiv, da ima „rupe“ koje treba popuniti… Očekujemo da ministarstvo, vlada, ali i skupština Srbije prihvatiti predlog izmene člana 188, jer je paradoks u tome da je Predrag dobio krivičnu prijavu zbog toga što je pričao ne kao sindikalac, nego kao privatno lice. Jednostavno, o problemima zaposlenih mogu da pričaju samo njihovi predstavnici, odnosno sindikalisti koje oni sami izaberu”, dodao je Marković.\nKaže i da je u Srbiji najveći problem da li je firma domaća ili strana.\n“Međutim, sve je to kapitalizam. Ako je dobar poslodavac, onda tu nema problema. Mi nikad nismo imali problema sa dobrim poslodavcima, nego samo sa poslodavcima koji smatraju da su iznad zakona i koji smatraju da pojedine odredbe zakona zbog određenih „rupa u zakonu“ ne važe za njih. U Srbiji se sporadično dešavaju slučajevi da neko otpusti sindikalca, ali očekujem da u narednom periodu uz pomoć vlasti, države, sudskih organa i sindikata zaustavi””, smatra Marković.\nOvaj slučaj ima i predistoriju.\nMarković kaže da je od 31. marta prošle godine Predrag Stojanović doživljavao klasičan mobing i presiju, i da jer to, zapravo, bio pokušaj sprečavanja sindikalnog organizovanja, iako to pravo radnicima garantuje Ustav Republike Srbije.\n“Mi ovde imamo poslodavca koji smatra da je iznad Ustava i zakona, da je on jedan jedinstven. Zbog toga smo pokretli sve pravne mehanizme, poslali smo dopis poslodavcu, zatim zatražili nadzor Inspekcije rada, tražili sastanak sa ministarkom za rad, zapošljavanje i boračka pitanja Darijom Kisić Tepavčević, poslali dopis poverenici za zaštitu ravnopravnosti Brankici Janković, jer smatramo da je ovde ugrožena ravnopravnost, kao i dopise industrijalu Evrope i sveta da skrenu pažnju poslodavcu u „Juri“ na dešavanja koja se ovde manifestuju. Naš predstavnik Predrag Stojanović je 31. marta dobio upozorenje od rukovodstva „Jure“ zato što je za medije govorio istinu, a oni se pozivaju na Pravilnik o radu, gde u osnovnim načelima stoji da svaki zaposleni treba da govori istinu. Radilo se o tome da „Jura“ određenom broju radnika nije produžila Ugovor o radu. Zvaničnih podataka o tome nikad nema jer je „Jura“ neki samostalni mehanizam koji se dešava u Republici Srbiji, tačnije u Leskovcu”, upozoravao je i prošle godine Marković.\nKaže da su Predraga optuživali da je iznosio lažne i netačne činjenice i da to ” apsolutno nije tačno”.\n“Mi smo spremni, kao vrh sindikata, da se borimo svim legitimnim pravima koje imamo u Srbiji. Optužuju ga i da je neovlašćeno otkrivao podatke trećim licima, a mi smatramo da je to upravo zadatak jednog sindikalnog predstavnika, da govori u ime zaposlenih. Problem bi bio kada bi naš predstavnik govorio o proizvodnji ili o nekoj prodaji, o poslovnim podacima i to bi zaista bio prekršaj, ali ovde se ne radi o poslovnim podacima poslodavca, nego o zaposlenima koji rade u „Juri“ i čija se radnička prava krše”, rekao je Marković.\nMarković je dodao kako “misli ” da je problem u skupštini koja donosi zakon.\n“Ako je donet „šupalj“ zakon i svako traži rupu u tom zakonu, tu ne može nijedna inspekcija da vas spase, kao ni poverenik ili zaštitnik građana. Zakon mora biti kratak, jasan i efikasan. Ne može neko da ima tri mogućnosti za jednu istu stvar, a to je ono što se kod nas dešava, zakoni i podzakonska akta su nejasna”, rekao je Marković.\nUGS NEZAVISNOST: JURA KRŠI PRAVA ZAPOSLENIH\nGranski sindikat industrije, energije i rudarstva „Nezavisnost“ ukazivao je više puta da se u južnokorejskoj Jura (Yura) korporaciji krše prava zaposlenih i da poslodavac kažnjava radnike koji pristupe tom sindikatu.\nSindikat „Nezavisnost“ je tvrdio da je poslovodstvo Jure, da bi sprečilo radnike da se sindikalno organizuju i da sindikalne aktivnosti obavljaju preko svojih sindikalnih centrala, organizovalo Savet radnika.\n„Ovaj Savet poslodavac finansira i drži pod svojom kontrolom, pokušavajući tako da neutrališe svaki pokušaj borbenog sindikalnog delovanja“, upozoravali su iz „Nezavisnosti“.\nOBEZBEDJENJE PROTIV ODLUKE INSPEKCIJE\nObezbedjenje fabrike “Jura” u Leskovcu prošlog leta nije dozvolilo predstavniku Samostalnog sindikata u toj firmi Predragu Stojanoviću da se vrati na posao iako je to naloženo u rešenju koje je stiglo iz Ministarstva za rad, boračka i socijalna pitanja, odeljenje inspekcije.\nStojanović je, u skladu sa tim rešenjem, došao na posao ali ga je malo kasnije obezbedjenje izvelo iz proizvodne hale.


URA čestitala platformi “Možemo!”: Nakon evropskih država, zelena politika osvaja i region\nURA: Vukotić-Jelušić prva žrtva političkog revanšizma DPS-a u Budvi, smetaju vam profesionalni i časni ljudi\nGrađanski pokret URA najoštrije je osudio revanšizam prema sekretarki Sekretarijata za lokalnu samoupravu, Milijani Vukotić-Jelušić.\nJanković: Vatrogasci su svuda u svijetu heroji, a samo kod nas žrtve policijske torture\nCetinjski vatrogasac i odbornik Građanskog pokreta URA u Skupštini Prijestonice, Slavko Šole Janković, reagovao je danas povodom hapšenja budvanskih vatrogasaca od strane Specijalnog državnog tužilaštva (SDT).\nJavno pozivamo predsjednicu Vrhovnog suda Vesnu Medenicu i pomoćnika direktora Uprave policije Enisa Bakovića da u duhu transparentnosti i odgovornosti prema crnogorskoj javnosti saopšte serijski broj skupocjenih satova u svom vlasništvu, poručio je danas sa pres konferencije potpredsjednik Miloš Konatar.\nURA podržala platformu "Možemo" na hrvatskim izborima\nsa izrazitim interesovanjem i velikom nadom pratimo kampanju Vaše zeleno-lijeve političke platforme “Možemo”, u susret predstojećim parlamentarnim izborima u Hrvatskoj.\nSa nadom da ćete uspjeti i da će političke borbe poput naših dobijati sve više prostora i snage u zemljama regiona, kao jedine politike koje donose suštinski napredak i dugoročni održivi razvoj, želimo Vam puno sreće na predstojećim izborima 5. jula!\nJer nema sumnje da zajedno - MOŽEMO!\npredsjednik podgoričkog odbora Građanskog pokreta URA


Srpski neimari koriste alat star dvadeset godina, neki još olovku: Da li su spremni za promene? - Biznis Telegraf.rs\n13/04/21 | 15:22 ≫ 10/05/21 | 12:02\nIstraživanje je pokazalo da tri četvrtine kompanija u građevinarstvu Srbije koristi osnovne digitalne alate, stare i po dvadesetak godina, dok se ostatak oslanja na papir i olokvu, što je ocenjeno kao zabrinjavajuće\nPandemija kovida-19 značajno je doprinela digitalizaciji rada u građevinarstvu Srbije, gotovo svi akteri svesni su da moraju biti uključeni u digitalni razvoj branše, a većinu u aktivnijem pristupu koči što su veoma zadovoljni sadašnjim stanjem u tom biznisu.\nTo pokazuju rezultati istraživanja o digitalizaciji u građevinarstvu, koje je sprovela kompanija "PlanRadar". Na onlajn vebinaru, organizovanom sa Privrednom komorom Srbije, direktor "PlanRadara" za Jugoistočnu Evropu, Bojan Petković, rekao je da su istraživani stavovi 200 kompanija iz građevinarstva, a da je Srbija izabrana kao regionalni reper, jer osim što je najveća u regionu, ima i najveći rast građevinarstva i IT sektora.\nIstraživanje je pokazalo da tri četvrtine kompanija u građevinarstvu Srbije koristi osnovne digitalne alate, stare i po 20-tak godina, dok se ostatak oslanja na papir i olokvu, što je ocenjeno kao zabrinjavajuće. On je istakao da je ohrabrujuće što je 93 posto građevinaca i arhitekata navelo da je spremno za promene i digitalna rešenja u poslu, odnosno spremni su da uče. Ovde je i link na preuzimanje celog Istraživanja.\nDodao je da više od trećine građevinara, koji su najčešće projektanti, koristi savremene digitalne alate koji im omogućavaju uštedu vremena u radu, i do sedam sati dnevno. Kaže da je istraživanje pokazalo da se u građevinarstvu u Srbiji zna za naprednu tehnologiju od koje postoji korist u radu i poslovanju, da postoji spremnost za učenje i njenu primenu, ali se još uvek ubrzana digitalizacija ne događa.\nPetković ocenjuje i da je na svoj način pandemija definisala digitalnu transformaciju, kao način uštede vremena i troškova, i veće efikasnosti na samom terenu. U Srbiji postoji više od 18.000 kompanija u građevinarstvu, sa više od 100.000 zaposlenih, a taj sektor u BDP učestvuje sa 5,7 procenata i u trendu je rasta.\nSekretar Udruženja za građevinarstvo PKS, Ivana Vuletić, ocenila je da digitalizacija može doprineti da se gradi jeftinije i brže, stvori ušteda u radnim mestima, odnosno da se istovremeno zatvore jedna, a otvore druga radna mesta. Ocenila je da digitalizacija u sektoru građevine raste, ali je daleko od digitalizacije u industriji, i navela da je tako i na svetskom planu.\nSekretar Udruženja za elektronske komunikacije i informaciono društvo koje okuplja 2,8 hiljada proizvođača softvera PKS, Marjan Stojanović, istakao je da je cilj da srpski IT počne da "priča" sa srpskom privredom na svim nivoima, kao i da se u tom razgovoru i čuju.\nUčestvujući u onlajn raspravi, Željko Žugicih, iz agencije za inženjerski konsalting "ŽIS", istakao je da je digitalizacija politička odluka, koja ne može da se sprovede ako ne postoje uslovi na terenu. On je ocenio da investitori ne mogu da budu nosioci digitalizacije u građevinstarstvu, već da bi to trebalo da budu izvođači radova koje bi trebalo investitori da isforsiraju.\nDirektorka građevinske kompanije "SET", Milenica Srećković, ocenila je da nametanje u procesu digitalizacije nije dobro već bi trebalo zajednički raditi. Navela je iskustvo da je "SET" svojevremeno u digitalizaciju krenuo zbog potrebe konkurencije na tenderima stranih investitora.\nUz neophodnu zrelost rukovodstava građevinskih kompanija, kao dobar kanal dalje digitalizacije navela je zahteve investitora, a najveći u srpskom građevinarstvu je država. Za profesora na Lids univerzitetu, Miljana Mikića, koji je jedan od osnivača platforme "Oruk" za zapošljavanje u građevinarstvu, u podsticanju digitalizacije jako je bitna funkcija nadzora nad radovima, koja može biti instrument javne politike.\nGlavni inženjer baze podataka o putevima u JP "Putevi Srbije", Dijana Vidosavljević, objasnila je da bi za upravljanje putevima za tu državnu firmu bilo značajno da im stižu podaci sa gradilišta u odgovarajućoj digitalnoj formi.\nNavela je da bi bilo ključno da im se informacije vraćaju kao projekti izvedenog stanja, kako bi lakše ažurirali svoje baze koje su u GIS, ali da nemaju zakonsko pravo da to zahtevaju od izvođača. Kao dobar primer digitalizacije i protoka informacija u realnom vremenu, navela je putne meteorološke stanice čije funkcionisanje omogućava bolje održavanje puteva.\nOsnivač profesionalne platforme za promociju i razvoj investicija u sektor nekretnina "REBEC", Aleksandar Opsenic,a uz opasku da se sa digitalizacijom kasni 15-20 godina, ukazao je da je sada trenutak da se jasno odrede ciljevi i da se od njih ne odustane, ali i da se nađe ravnoteža sa raspoloživim resursima.\nOn je dodao da je u promenama bitna mera, kako se ne bi dogodilo da se u žurbi da se što pre ovlada nekim novinama - ne izgubi kontrola. Ocenjuje da se digitalizacija događa brže u građevinskim kompanijama čiji razvoj vode profesionalni menadžeri, izabrani od privatnih vlasnika, ali je takvih u Srbiji i dalje vrlo malo.\nUpoznali smo ih u Beču, kad su bili "beba" momaka s Balkana, sad su na putu startapa jednoroga


Krivične prijave zbog pogibije radnika u Kneza Miloša\nIzvor: SrbijaDanas.com, 03.Sep.2018, 16:33 (ažurirano 02.Apr.2020.)\nUtvđeno je dosta nepravilnosti na gradilištu\nĐurović je rekao da je Inspektorat u stalnom kontaktu sa tužilaštvom i poručio da će biti podnete krivične prijave protiv svih koji >> Pročitaj celu vest na sajtu SrbijaDanas.com << su napravili propuste na gradilištu.\nIzvođač radova na gradilištu u centru Beograda gde je nastradao radnik kad se na njega srušio zid je Ernergo grupa, a podizvođač Anker bau iz Boljevca. Nastradali radnik nije imao ugovor o radu.\n- Kada bi neko zbog takvih propusta otišao u zatvor ili bio osuđen na najtežu kaznu sigurno bi imali manje radnika koji bi radili na crno, a ljudi bi se lakše odlučivali da prijave poslodavce - rekao je Đurović.\n- Onda možete da mislite koliko zakon ne prate svi oni koji bi trebalo da prate tu zakonsku regulativu - rekao je Đurović.\nKrivične prijave protiv odgovornih za smrt radnika na gradilištu u Beogradu\nIzvor: NoviMagazin.rs, 04.Sep.2018, 09:26\nDirektoraka Uprave za bezbednost i zdravlje na radu Marina Furtula izjavila je danas da će biti podnete krivične prijave protiv svih odgovornih na gradilištu u Ulici Kneza Miloša u Beogradu na kojem je poginuo radnik...Ona je precizirala da će krivične prijave biti podnete protiv izvođača radova...


OŠ “Moše Pijade” Debeljača\nU toku zamena prozora na debeljačkoj školi\nU osnovnoj školi Moša Pijade u Debeljači u toku je zamena prozora. Sredstva za ove namene obezbeđena su od Pokrajinskog sekretarijata za obrazovanje.\nDebeljača: Osnovnu školu završila je neponovljiva generacija\nMali maturanti u Debeljači okupili su se u ponedeljak, 28. juna kako bi proslavili kraj osnovne škole. Emocije su bile pomešane, vladala je kako sreća i tuga među ovim mladim ljudima koji kreću u nove izazove. Direktorka, Kristina Vidrač, ima razloga da bude\nNovi nameštaj stigao u debeljačku osnovnu školu\nOsnovna škola Moša Pijade u Debeljači je opremljena novim nameštajem. Sredstva za ove namene obezbeđena su iz fondacije Bethlem Gabor iz Mađarske. U ovoj obrazovnoj ustanovi u toku je realizacija još jednog projekta.\nNastavlja se modernizacija škole u Debeljači\nNedavno je osnovna škola Moša Pijade u Debeljači uvela video nadzor koji pokriva celu školu. Zahvaljujući projektima sa kojima je konkurisala na nekoliko adresa, u školi su uvedene još neke novine.\nU toku radovi u školi u Debeljači\nU osnovnoj školi Moša Pijade u Debeljači se privode kraju radovi na zameni stolarije. Aktuelan je upis prvaka a toku su i pripreme za završni ispit i matursko veče.\nNastavak akcije na sakupljanju elektronskog otpada\nOsnovna škola Moša Pijade u Debeljači i tokom ove školske godine nastavlja sa organizovanjem akcije sakupljanja električnog i elektronskog otpada. Akciji se mogu odazvati svi zainteresovni građani.\nDebeljački osmaci svečano obeležili poslednji nastavni dan\nUčenici osmog razreda osnovne škole “Moša Pijade” u Debeljači su 31. maja imali poslednji nastavni dan. Bila je ovo prilika da se prigodnim govorima oproste od svojih školskih drugova i kolektiva škole.\nKristina Vidrač o renoviranju fiskulturne sale u Debeljači\nDirektorka Osnovne škole "Moša Pijade" Kristina Vidrač govori šta donosi organizovanje većine sportskih takmičenja u Sportskoj hali u Debeljači.\nPoslednji nastavni dan za učenike osmog razreda\nUčenici osmog razreda u četvratak 31. maja imali su poslednji nastavni dan. U mnogim školama nakon nastave održan je i prigodan program, tako je bilo i u školi „Moša Pijade“ u Debeljači.


Pančevo: Vlast nastavlja zbrinjavanje partijskih vojnika u javnom sektoru - NOVA stranka\n01.09.2015 Press služba Naslovna, Pančevo 0\nOsvrćući se na izjavu koju je dao gradonačelnik Pančeva Saša Pavlov o višku zaposlenih u javnom sektoru, pančevački odbor Nove stranke zahteva tačnu informaciju gde je zaposleno 2.500 radnika u javnom sektoru u Pančevu, u kojim preduzećima i na kojim radnim mestima. Da li ta radna mesta odgovaraju specifikacijama koje iziskuju data preduzeća? Postoji osnovana sumnja da na administrativnim poslovima radi daleko više radnika nego što je to zaista potrebno, a postavljamo pitanje da li je bilo zapošljavanja stranačkih kadrova u javnom sektoru i nakon 1. januara 2014, od kada važi Uredba o zabrani zapošljavanja u javnom sektoru koju je donela Vlada Aleksandra Vučića.\nI sam gradonačelnik priznaje da 263 lica zaposlena u Gradskoj upravi predstavljaju maksimalan dozvoljen broj zaposlenih. To je očigledan rezultat prakse vladajuće koalicije zapošljavanja stranačkih kadrova. Prema njegovoj izjavi, oko 80 zaposlenih predstavlja višak u pančevačkom javnom sektoru. Međutim, ono što je krajnje indikativno i na šta Nova stranka želi da skrene pažnju, jeste način na koji se vladajuća koalicija u Pančevu „oslobađa“ tog viška.\nNaime, umesto da se pošteno reše svog, uglavnom nestručnog, stranačkog kadra pozapošljavanog u proteklom periodu, naprednjaci koriste privatizaciju RTV Pančevo i činjenicu da se od 63 zaposlena, 57 prijavilo za otpremnine. Takoreći, jednim udarcem ubijaju nekoliko muva. Na taj način spasavaju 57 svojih stranačkih vojnika u javnom sektoru, novi vlasnik televizije (očigledno blizak vlastima) dobija svega šest zaposlenih o kojima treba da brine, a sav teret otpremnina umesto na njega pada na budžet. Takođe, bivši radnici RTV Pančevo imaju mogućnost da se ponovo vrate na svoja radna mesta, ovog puta u privatnom sektoru.\nDakle, SNS i koalicija u Pančevu, baš kao i na republičkom nivou, ponovo ne sprovode nikakve korenite promene, već samo kozmetičke. Naravno, uvek na teret građana, poreskih obveznika.\nPrevious article\tNiš: Filmski susreti pod senkom sramotnih propusta Next article\tVučiću, ko je ispao budala?


Vulin: Odluka Žalbenog veća da bi se smenio premijer - Sputnjik Srbija\n05:01 15 Avgust 2020\n15:20 30.03.2015 (osveženo 16:19 05.10.2015) Preuzmite kraći link\nMinistar rada Srbije Aleksandar Vulin ocenio je danas da je odluka Žalbenog veća Haškog tribunala o povratku lidera Srpske radikalne stranke Vojislava Šešelja u pritvor usmerena ka destablizaciji Srbije, rušenju Vlade i smeni premijera Aleksandra Vučića.\nOn je izjavio da sudsko veće odluku o povratku Šešelja u Hag nije donelo slučajno i da je takva odluka doneta direktno nakon premijerovog govora na godišnjici NATO bombardovanja, kada je rekao da je to bila agresija.\nVulin, koji je novinarima u Palati Srbije rekao da govori u svojstvu predsednika Pokreta socijalista, naglasio je da je za danas zakazana sednica Vlade, na kojoj će pokrenuti ovo pitanje.\nOn je rekao da Srbiju žele da destablizuju one zemlje koje nisu htele da dođu na obeležavanje godišnjice bombardovanja i čije sudije sede u Sudskom veću Haškog trbunala.\nVulin je rekao da je on još u novembru, kada je Šešelj pušten iz pritvora, „molio Hag“ da slučajno ne traži Šešelja, jer je predvideo da će se ovo desiti.\nŽalbeno veće Haškog tribunala je Raspravnom veću, koje je sudilo Šešelju, naložilo da „odmah opozove odluku o Šešeljevom privremenom oslobađanju i naredi mu da se vrati u pritvor“.\nU konačnoj odluci, na koju se ne može uložiti žalba, apelaciono veće je ocenilo da je Šešelj svojim izjavama da se neće dobrovoljno vratiti s privremene slobode na izricanje presude u Hagu, prekršio uslov za privremeno oslobađanje.\nŠešelja, optuženog za zločine nad Hrvatima i muslimanima u Hrvatskoj, Vojvodini i BiH, u periodu između 1991. i 1993, prvostepeno veće je na privremenu slobodu pustilo u novembru prošle godine.\nTribunal ga je 12. novembra prošle godine pustio iz humanitarnih razloga, radi lečenja od tumora.\npuštanje, Hag, Aleksandar Vulin, Srbija


Usvojen drugi rebalans gradskog budžeta - Privrednik - Vesti i privredni adresar zapadne Srbije\nUsvojen drugi rebalans gradskog budžeta\nDatum kreiranja: 30.11.2016 - 15:45:46\nUžički odbornici usvojili su drugi ovogodišnji rebalans gradskog budžeta i on sada iznosi 2,57 milijardi dinara, odnosno 3,8 miliona dinara više od prethodnog.\nOsnovni razlog ovog rebalansa je izmena Zakona o budžetskom sistemu koja kao posledicu ima gubljenje statusa indirektnog budžetskog korisnika za javna preduzeća, direkcije i fondove i lokalnim samoupravama dat je rok do 1. decembra 2016. godine da to primene. Pored povećanja iznosa budžeta i pojedine vrste prihoda i rashoda su pretrpele izmene u planu a prema ostvarenjem u prvih deset meseci ove godine. U skladu sa rebalansom, usvojene su i izmene Finansijskog plana JP "Direkcija za izgradnju" za 2016. godinu.\nSkupština je izvršila izmenu i dopunu koja se odnosi samo na terminološko usklađivanje Odluke o utvrđivanju doprinosa za uređivanje građevinskog zemljišta i donela odluku o otuđenju sedam lokacija neizgrađenog građevinskog zemljišta.\nNa ovoj, 7. sednici Skupštine grada, data je saglasnost i na rebalanse programa poslovanja Gradske toplane, Vodovoda i Niskogradnje, kao i na statute gradskih javnih i javno komunalnih preduzeća, Užice razvoj, Bioktoš, Vodovod, Niskogradnja, Gradska toplana, Veliki park, Stan i Aerodrom Ponikve.


Velikom žurkom u beogradskom klubu Bank Avon je predstavio novu MARK kolekciju šminke koja će vas inspirisati da stvarate, da kreirate na svom licu upečatljiv make-up look, da ga tretirate kao slikarsko platno koje traži nove, smele boje.\nMark kolekcija dizajnirana je za sve devojke koje šminku vide kao način da se izraze, istaknu svoju ličnost i budu primećene uz novu liniju smelih i upečatljivih make-up proizvoda. Biće ovo dodatna motivacija trendseterkama da pokažu neustrašivost i eksperimentišu igrajući se različitim tehnikama, bojama i teksturama poput pravih umetnica. Zahvaljujući širokom spektru visoko pigmentovanih proizvoda za oči, usne, lice i nokte u jarkim nijansama, Mark devojke imaju neograničene mogućnosti da stvaraju remek-dela koja će učiniti da ostave nezaboravan utisak u svakoj situaciji.\nAleksandra Jankovski iz kompanije Avon i zaštitno lice Mark kolekcije – Sara Jo\nSara Jo, mlada zvezda naše muzičke scene poznata po neverovatnoj energiji i hrabrom eksperimentisanju sa različitim frizurama i stilovima šminkanja, oličenje je prave Mark devojke. Ona je smela, samouverena i rođena da bude u centru pažnje i zbog toga je bila savršen izbor za zaštitno lice Mark linije. “U svemu što radim pokreće me želja za stalnim promenama i preuzimanjem rizika, za koje verujem da su ključ inovacije. Avon to razume, zbog čega sam sigurna da ćemo zajedno uz pomoć Mark linije ohrabriti devojke da isprobaju svaki look koji zamisle, koliko god neobičan on bio. Šminka je moja velika ljubav još od srednjoškolskih dana, a iako danas moj posao podrazumeva da su za scenski make-up uglavnom zaduženi profesionalni šminkeri, ja najviše uživam u tome da se bez žurbe sama našminkam” – izjavila je Sara Jo povodom početka ovog kreativnog partnerstva.\nNajbolji primer moćnog Mark proizvoda inspirisanog umetnošću je nova Spectralash maskara, koja omogućava potpunu kontrolu nad volumenom trepavica. Zahvaljujući posebno osmišljenom aplikatoru, četkica se može podesiti na tri različite gustine – za istaknute, istaknutije i najistaknutije trepavice. Mark proizvodi premijerno će biti predstavljeni u Avon brošuri koja važi od 2. marta, kao i na veb sajtu www.avon.rs, a biće dostupni i u svakoj sledećoj brošuri uz česte novitete koji idu u korak sa svetskim trendovima. Otkrijte najvrelije make-up tajne, saznajte beauty trikove Sare Jo i pridružite se Mark pokretu koji okuplja ljubiteljke smelih trendova!\nNAPOMENA: Zadržite kursor na svakom slajdu kako biste videli cenu proizvoda!\n← ČETVORO FOTOGRAFA IZ SRBIJE MEĐU NAJBOLJIMA NA TAKMIČENJU SONY WORLD PHOTOGRAPHY AWARD 2017\nMEMOBOTTLE: DIZAJNERSKI UDOBNO & DRUŠTVENO ODGOVORNO →


🚗 Gvadar Aerodrom najam automobila od 0 RSD / 0 nedeljno\nNajam Automobila Gvadar Aerodrom\nGvadar Aerodrom Najam Automobila\nJeftini Auto Iznajmljivanje Gvadar Aerodrom\nNajbolji način da se otkrije Gvadar Aerodrom je za iznajmljivanje automobila. Iznajmljivanje automobila je jednostavan i pristupačan način transporta. Uz vašu rent a car možete istražiti predivnom ambijentu Gvadar Aerodrom. Rentalcargroup.com radi sa brojnim Rent a car kompanija u Gvadar Aerodrom.\nRentalcargroup.com nudi iznajmljivanje vozila u više od 35000 lokacija, na svim većim aerodromima i gradovima i železničkim stanicama. Ispod na ovoj stranici vidite mapu sa svim iznajmljivanje automobila kompanije u kojima radimo u Gvadar Aerodrom.\nKorisne informacije Gvadar\nBlizu Gvadar Aerodrom\nRent a car kompanija u Gvadar Aerodrom\nPogledajte ispod zadnjih 5 pregleda kupaca. Naši klijenti ocijenio Gvadar Aerodrom Najam vozila sa prosekom od 0.00 na osnovu 0 ocene.


Pupovac: Ne isključujem mogućnost podrške vladi HDZ-a\nPoslanik u Saboru Hrvatske iz Samostalne demokratske srpske stranke (SDSS) Milorad Pupovac izjavio je da ta stranka preferira da u formiranju nove hrvatske vlade podrži koalicju na čelu sa Socijaldemokratskom partijom (SDP), ali je rekao da nije isključeno da SDSS podrži i koaliciju na čelu sa Hrvatskom demokratskom zajednicom (HDZ).\n"Iako preferiramo koaliciju 'Hrvatska raste' na čelu sa SDP-om, ne isključujemo ni mogućnost da zbog potreba stabilnosti zemlje i moguće vlade desnog centra podržimo i tu i takvu vladu, naravno ako nađemo zajednički jezik i usaglasimo se oko onoga što nam je važno i od čega nikako ne bismo mogli da odstupimo", rekao je Pupovac za današnji novosadski Dnevnik.\nPrema njegovim rečima, problem je u tome što u HDZ-ovoj koalicji ima ustašofilnih i antimanjinskih stranaka, a posebno antisrpskih, zbog čega je teško zamisliti da tako formirana vlada bude politički stabilna i da ima demokratski profil i demokratsko lice.\n"HDZ je o tome trebalo da razmišlja u protekle tri godine, kada je vodio antićiriličnu, antisrpsku i antidemokratsku kampanju, kao što je o tome trebalo da razmišlja i tokom izbora", kazao je Pupovac.\nOn je ocenio da je Hrvatska bliža novim izborima nego što je bila, ali je dodao da nisu sve mogućnosti iscrpljene, zbog čega i najveće stranke razmišljaju o tome da su novi izbori najbolje rešenje.\n"Koja god da se vlada formira, zaista se čini da ne može biti stabilna, a izvesno je da ne može biti stabilna bez šest zastupnika manjina, uključujući i dvojicu iz SDSS-a", rekao je Pupovac.


Sutra počinju „Jahorinski poslovni dani” – Info366.net\nPočetna | Dešavanja | Sutra počinju „Jahorinski poslovni dani”\nISTOČNO SARAJEVO, Međunarodna naučno-stručna konferencija „Jahorinski poslovni dani“ posvećena turizmu kao najperspektivnijoj privrednoj grani u BiH i zemljama jugoistočne Evrope, kao i drugim temama iz oblasti ekonomije i preduzetništva, počeće sutra na Jahorini.\nIz Ekonomskog fakulteta Univerziteta u Istočnom Sarajevu saopšteno je da će na dvodnevnoj Konferenciji, koja će ove godine biti fokusirana na temu „Turizam u funkciji ekonomskog razvoja“, biti predstavljeno 70 radova priznatih naučnika, stručnjaka i studenta sa univerziteta iz BiH, Srbije, Hrvatske, Crne Gore, Makedonije, Slovenije i Njemačke.\nNa plenarnoj sesiji uvodničari će biti profesor Peter Šulte sa Instituta za evropske poslove /INEA/ iz Njemačke, profesor Ljubica Knežević Cvelbar sa Ekonomskog fakulteta u LJubljani i profesor Slavica Tomić sa Ekonomskog fakulteta u Subotici.\nPotom će radovi biti predstavljeni u tri sesije, tokom kojih će se pokušati da daju odgovori na pitanja kako turizam pomaže ekonomskom razvoju, šta je novo u sektoru turizma i koji oblici turizma su trenutno najprihvatljiviji i najprofitabilniji, te mogu li prihodi od turizma nadomjestiti nedostatak proizvodnje u drugim privrednim sektorima.\nOsim uobičajenog tematskog okruglog stola, ovogodišnji „Jahorinski poslovni dani“ prvi put će organizovati okrugli sto dekana ekonomskih fakulteta iz svih zemalja jugoistočne Evrope.\nTokom konferencije biće organizovano tradicionalno predstavljanje gastro-ponude Sarajevsko–romanijske regije, kao i obilazak Jahorine i drugih turističkih destinacija i atrakcija ovoga kraja.\nPokrovitelji ovog skupa su Ministarstvo nauke i tehnologije, Ministarstvo prosvjete i kulture, te Ministarstvo trgovine i turizma Republike Srpske, Vlada Zeničko–dobojskog kantona, grad Istočno Sarajevo i Olimpijski centar „Jahorina“.\nKonferencija, koju četvrtu godinu zaredom organizuju Ekonomski fakultet Univerziteta u Istočnom Sarajevu i Centar za inovativnost i preduzetništvo Univerziteta u Zenici, biće svečano otvorena sutra u 10.00 časova u Hotelu „Termag“.\nOve godine organizacija konferencije ima i regionalni karakter, budući da su njeni suorganizatori i Ekonomski fakultet Subotica i Ekonomski fakultet u Podgorici. Srna\nU Izviđačkom eko centru „Ušće“ Trebinje, od 20. do 30. juna održana je izviđačka kadrovska škola prvog stepena i škola za izviđačke vodnike u organizaciji Saveza izviđača Republike Srpske. Pored učesnika iz Banja Luke, Bileće, Kozarske Dubice, Visokog, Banovića i Trebinja pomenute aktivnosti ispratili su i predstavnici Izviđača Brčko distrikta. Ujedno članice Odreda izviđača „Vermont“, […]\nPJONGJANG – Visoki vojni zvaničnik Sjeverne Koreje Hvang Pjong-So ponovo je zaprijetio Bijeloj kući i Pentagonu nuklearnim napadom. On je optužio Vašington da zaoštrava tenzije na poluostrvu manevrima koje provodi zajedno sa Južnom Korejom. “Ako američki imperijalisti ugroze naš suverenitet i opstanak…, naše trupe će ispaliti nuklearne rakete na Bijelu kuću i Pentagon, koji su […]


Januar 14, 2015 01:18\n"Sve nas zajedno čeka samo rad. Najvažnije je da bude malo više razumevanja ne samo od kolega u Vladi i drugim kosovskim institucijama, već i od ukupne javnosti koja nas previse pritiska. Ne daje nam se šansa da pokažemo kako mislimo da radimo", kazao je novinarima Marić posle prijema u Vladičanskom dvoru u Prizrenu koji je povodom pravoslavne Nove godine upriličio vladika Teodosije.\nMarić je rekao da institucija Zajednice srpskih opština (ZSO) prvenstveno podrazumeva zaštitu i zajedništvo srpskog naroda na Kosovu i Metohiji i omogućavanje mehanizama razvoja.\nPrema njegovim rečima, same nadležnosti, odnosno ono čime će se ZSO baviti i šta će imati u svojim strukturama, biće tema naknadnih razgovora.\n"Briselski sporazum nam je dao jedan okvir, a sada moramo da razgovaramo o detaljima. Osnov za taj razgovor je Nacrt Statuta koji je pripremio poseban tim. Očekujem da se već u sledećim razgovorima na tu temu pregovara o tom statuta, da se definiše. Srpska zajednica ima svoje minimum, svoje zahteve koji sigurno nisu nerealni", rekao je Marić.\nMarić je istakao da je srpskoj zajednici na Kosovu prioritet da se povratak raseljenih tretira na drugačiji način i da nie dovoljno da se ljudima samo obnavljaju kuće da bi se vratili na svoja ognjišta.\n"Reč je o celom nizu neophodnih preduslova. Počesvši od razumevanja od strane većinske zajednice, podrške vladajućih struktura centralne vlasti i naravno stvaranja ekonomskih uslova za održivost",\nPrema njegovim rečima, takav pristup predstavnici srpske zajednice žele da uvedu kao nov način u procesu povratka raseljenih.


Lešić: "Recept za Zvezdu - Brza tranzicija i šut za tri" - Sportske.net\nLešić: "Recept za Zvezdu - Brza tranzicija i šut za tri"\nKošarkaši Radničkog iz Kragujevca u utorak su kaparisali mesto u ABA ligi pobedom nad Metalcem u Valjevu ali će borbu za treću poziciju na tabeli nastaviti do kraja ligaškog dela KSL.\nNarednu utakmicu izabranici Miroslava Nikolića igraju već u četvrtak protiv Crvene zvezde Telekom, lidera na tabeli koji je u utorak doživeo prvi poraz u dosadašnjem toku takmičenja.\n"Nismo u situaciju da možemo da pretimo Zvezdi, favoriti su i ovde u Jezeru. Ali, kako igramo u poslednjih par utakmica, naročito kao u Valjevu gde smo imali šest-sedam vrlo raspoloženih igrača, postoji šansa da trijumfujemo na domaćem terenu" objašnjava Sava Lešić, nekadašnji prvotimac Crvene zvezde.\nRadnički se posle 10 odigranih utakmica nalazi na četvrtoj poziciji na tabeli sa skorom 6-4 a eventualni trijumf nad Crvenom zvezdom Telekom vratio bi Kragujevčane u trku za treću poziciju koja vodi u ABA ligu bez naplate kotizacije od 150.000 evra.\n"Tražićemo priliku u dobroj tranziciji. Ako sa Zvezdom igramo duge napade, nećemo dobro proći, to se pokazalo u odigranim utakmicama. Budemo li igrali nešto brže i ukoliko nas posluži šut za tri poena, eto prilike da dođemo do bodova" zaključuje Lešić.\nZvezda i Radnički sastajali su se četiri puta u dosadašnjem toku sezone (2 x ABA, polufinale Kupa i jednom u prvom delu KSL) a dve četiri utakmice dobila je Crvena zvezda Telekom.\nDuel u hali "Jezero" na programu je u četvrtak od 19 časova.


Vesti online / Vesti / Zanimljivosti / Delu Velikog koralnog grebena preti uništenje\nMnogim koralima Velikog koralnog grebena u Australiji preti potpuno uništenje zbog nedavnog oštećenja Grebena zbog oksidacije, upozorili su danas naučnici.\nAustralijske vlasti saopštile su prošle nedelje da je oko 93 odsto Velikog koralnog grebena u Australiji oštećeno, navodeći da su podvodna istraživanja u australijskoj državi Kvinslend pokazala da je samo sedam odsto grebena izbeglo oksidaciju koja može da bude fatalna za korale.Oštećeni korali su izbeleli i to je izazvalo povećanje temperature morske vode, što dovodi do uništenja simbiotičkih algi koje daje boju i služe kao hrana koralima.\nNaučnici su naveli da je koralima neophodno oko 15 godina da se oporave i dodali da u međuvremenu mnogi korali mogu u potpunosti da nestanu ako se nastavi oksidacija i globalno zagrevanje morske vode.\n"Nikada do sada nismo videli tako visok nivo izbeljenog korala", izjavio je Teri Hjuz iz radne grupe australijske vlade zadužene za zaštitu korala na tom području.\nPrema njegovim rečima, oksidacija korala je prvi put registrovana na tom Grebenu.\nVlada Australije donela je u martu prošle godine plan zaštite Velikog koralnog grebena u narednih 35 godina, kojim je u cilju očuvanja živog sveta i kvaliteta vode zabranjeno odlaganje otpada nastalog uklanjanjem mina.


Datum objave: 21.11.2017 12:06 | Autor: Ministarstvo održivog razvoja i turizma\nOkrugli stolovi na temu „Uklanjanje arhitektonskih barijera na objektima u javnoj upotrebi”, održani su u opštinama Petnjica i Nikšić u organizaciji Ministarstva održivog razvoja i turizma.\nNa događaju u Petnjici, koji je održan je 14. novembra ove godine, pored predstavnika Opštine, prisustvovali su i predstavnici opština Berane, Bijelo Polje, Plav, Andrijevica, Rožaje i Gusinje. Na Okruglom stolu održanom u Nikšiću 16. novembra okupili su se predstavnici opština Nikšić, Šavnik, Plužine, Pljevlja i Žabljak.\nUčesnici na događajima bili su glavni administratori Opština, starješine organa lokalne uprave nadležnih za poslove uređenja prostora i izgradnju objekata, saradnici, rukovodioci javnih preduzeća i javnih ustanova čiji je osnivač Opština, kao i predstavnici NVO na lokalnom nivou koje se bave pitanjima lica sa invaliditetom.\nNa Okruglom stolu razgovaralo se o aktivnostima koje su lokalne uprave preduzele u cilju uklanjanja arhitektonskih barijera na objektima u javnoj upotrebi u prethodnom periodu, kao i o planiranim aktivnostima za naredni period. Takođe, jedna od tema bila je i saradnja državnih i lokalnih institucija kao i saradnja sa NVO koje se bave pitanjima lica sa invaliditetom.\nZaključeno je da postoji pozitivan pomak u ovoj oblasti, da je većina opština uradila Analizu objekata u javnoj upotrebi sa aspekta pristupačnosti, ali i da je potrebno nastaviti sa aktivnostima u cilju donošenja Akcionih planova i realizacije istih, kako bi se objekti u javnoj upotrebi učinili pristupačnim za lica sa invaliditetom i na taj način omogućilo da se svi, bez ikakve diskriminacije po osnovu invalidnosti, prepoznaju kao punopravni članovi zajednice.\nU narednom periodu planirano je održavanje još dva Okrugla stola na ovu temu i to u Podgorici 23. novembra 2017. godine sa početkom u 9 časova, koji će obuhvatiti opštine Podgorica, Danilovgrad, Cetinje, Kolašin i Mojkovac, kao i u Tivtu 28. novembra, koji će okupiti predstavnike opština Tivat, Herceg Novi, Kotor, Bar, Ulcinj i Budva.


Zelena stranka za regionalno pomirenje - Zelena stranka\nPočetna VestiZelena stranka za regionalno pomirenje\n29.01.2019.\t Vesti, Saopštenja\nU subotu, 26. januara 2019. godine, u Beogradu je održan seminar pod nazivom Ratovi devedesetih na prostoru bivše Jugoslavije, zločini i suočavanje sa prošlošću, prvi u nizu seminara projekta Mlade liderke za mir na Zapadnom Balkanu – suočavanje sa prošlošću i ženska ljudska prava. Projekat je podržao Fond za humanitarno pravo.\nPredsednica Foruma žena Zelene stranke, Dušica Stefanović, i generalna sekretarka Zelene stranke, Nataša Pjevac, uzele su aktivno učešće u ovom projektu i dale svoj doprinos borbi za regionalno pomirenje. Regionalno pomirenje jedan je od programskih ciljeva Zelene stranke.\nPredavanje pod nazivom Rat na prostoru bivše Jugoslavije – istorijska i politička dimenzija održao je dr Srđan Milošević, istoričar i naučni saradnik Instituta za noviju istoriju Srbije, dok je predavanje Ratni zločini 90–ih i suočavanje sa prošlošću održao Nemanja Stjepanović, novinar sa desetogodišnjim iskustvom praćenja suđenja za ratne zločine pred Međunarodnim krivičnim sudom za bivšu Jugoslaviju u Hagu.\nOvo je bila samo prva u nizu aktivnosti u okviru gore navedenog projekta koji za cilj ima suočavanje sa prošlošću, regionalno pomirenje, kao i upoznavanje sa ulogama i žrtvama žena u ratovima 90-ih godina. Zelena stranka aktivno podržava svaku ideju koja je zasnovana na želji za apsolutnim regionalnim pomirenjem koje bi dovelo do razvoja Srbije kao dela regiona, kao i do zdravijeg i lepšeg odrastanja budućih generacija.\nTeme: Zelena strankaForum žena\nSkandalozna presuda za supruga teško obolele majke dvoje dece!\nPovodom presude koja se tiče korišćenja Kanabisa kao leka, i[...]\nNa poziv organizatora, Evropske Zelene partije (European Green Party -[...]


12. novembra 2021. - Sana Life\nDnevna arhiva: 12. novembra 2021.\n12. novembra 2021.\tBIZNIS, HRANA, TRADICIJA, ZANIMLJIVOSTI 0\nDa li smo nekada bili ljubazniji? Svakodnevno se prisećamo nekih drugih vremena, budimo nostalgiju, kažemo kako su te sedamdesete zaista bile zlatne, lepše, a zaboravljamo na čuvenu izreku koju smo još tada naučili od mama, baka, tetki ili strina, da “Lepa reč i gvozdena vrata otvara”.\nPrvi festival nemog filma “Ćutanje je zlato” i u Nišu\n12. novembra 2021.\tMANIFESTACIJE, UMETNOST, ZANIMLJIVOSTI 0\nĆUTANJE JE ZLATO je festival savremenog nemog filma svih kategorija, kao i retrospektiva klasičnih dela neme epohe igranog filma.\nDijabetološka nega i zaštita sada dostupne svima\n12. novembra 2021.\tDOŽIVETI STOTU, HIPOKRAT, PITALI STE LEKARA, ZDRAVLJE 0\nU Srbiji od dijabetesa boluje čak oko 770.000 pacijenata, što Srbiju svrstava u zemlju sa visokom stopom obolelih od ove bolesti.\nUloga kreativnosti u zaštiti mentalnog zdravlja\n12. novembra 2021.\tBIZNIS, DOŽIVETI STOTU, HIPOKRAT, MANIFESTACIJE, ZANIMLJIVOSTI, ZDRAVLJE 0\nO tome kako kreativnost može da pomogne u zaštiti mentalnog zdravlja i koji su načini za rano otkrivanje psiholoških smetnji i problema bile su neke od ključnih tema osme naučno-stručne konferencije „Mentalno zdravlje i kreativnost“, održane proteklog vikenda.\nSICEF Hakaton takmičenje – Aplikacije kao pomoć u pandemiji\n12. novembra 2021.\tBIZNIS, DOŽIVETI STOTU, KATEDRA, MANIFESTACIJE, ZANIMLJIVOSTI, ZDRAVLJE 0\nSedmi po redu SICEF Hakaton održan je od 5. do 7. novembra u Naučno-tehnološkom parku Niš.


Parking Garaža sa liftom i autićima (SVETLO+ZVUK)\nVelika garaža na dva sprata sa liftom\nZabavan set koji će doneti sate igre Vašim mališanima\nPuno dodataka podstiče maštu i izmišljanje\nParking Garaža sa liftom i autićima je sjajan set za igru koji će doneti puno zabave! Ovakvi setovi podstiču samostalnu i zajedničku igru, razvoj mašte i predviđanje. Ova velika garaža ima tri nivoa i lift koji radi na baterije.\nU setu dobijate puno dodataka i autića, a možete dodati i razna druga vozila koja već imate. Pored toga, tu je puno zanimljivih delova, rampe, benzinska stanica i još toga. Garaža sa liftom igračka je namenjena svim Zvrkovima straijim od 3 godine. Savršen novogodišnji poklon!


CSR Srbija 2019: Maja Kremić - Ulaganjem u predškolsko obrazovanje činimo društvo boljim : Nadlanu.com\nCSR Srbija 2019: Maja Kremić - Ulaganjem u predškolsko obrazovanje činimo društvo boljim\nObjavljeno 7. jun 2019. / 10:22:54\nOvim povodom, sa nama je razgovarala i Maja Kremić, nacionalna direktorka Fondacije Novak Đoković, koja je na konferenciji predstavila rad i ciljeve Fondacije, a za naš portal govori malo detaljnije o radu Fondacije Novak Đoković...\n- Obrazovanje zaista može promeniti svet, a to je upravo ono što Fondacija Novak Đoković pokušava da postigne. Od početka smo znali da ćemo ulaganjem u razvoj dece u najranijem uzrastu, koji je najvažnjiji za njihov dalji napredak, postići najbolje razultate. Našu odluku, gde investirati novac, dodatno je učvrstila i činjenica da u Srbiji svako drugo dete između tri i po i pet i po godina nema mogućnosti da pohađa predškolsko obrazovanje. Mi smo želeli da budemo jedni od onih koji menjaju ovu nepopularnu statistiku, verujući da svako dete može da postane šampion, ukoliko mu se pokloni dovoljno pažnje, podrške i ljubavi. A ne postoji ništa što donosi veće zadovoljstvo i potvrdu da to što radite radite kako treba od srećnog i nasmejanog deteta.\n- Podatak da širom zemlje postoji 2.500 mesta na kojima nema ni jednog vrtića ni predškolske ustanove, govori da je pristup predškolskom obrazovanju i dalje prilično ograničen. Uslovi u kojima vrtići funkcionišu često se svode na minimum sredstava i materijala za svakodnevni rad. Ekipe Fondacije su svakodnevno na terenu, putuju po celoj Srbiji kako bi otkrili kojim opštinama je pomoć najpotrebnija. Naše dosadašnje, ali i planirane aktivnosti usmerene su na to da što više dece dobije adekvatan prostor za učenje i igru. Pored sanacije i izgradnje objekata kojih je do sada bilo 43, ne smemo zaboraviti na stvaranje podsticajnog okruženja za učenje. U ovom delu imamo veliku pomoć osoblja vrtića, divnih vaspitača koji su maksimalno posvećeni deci. Zbog toga se uvek trudimo da kroz naše programe edukacije i stručnog usavršavanja uključimo i njih, koji stalno žele bolje i više za mališane sa kojima vredno rade svaki dan. Do sada je kroz ovakve programe prošlo više od 1.500 vaspitačica i vaspitača, a obuhvaćeno 22.000 dece.\n- Nema sumnje da je to jedna od naših najvećih snaga. Novakovo ime svemu daje dodatni kredibilitet. Najskoriji pokazatelj toga je poslednja akcija koju je pokrenuo za svoj 32. rođendan, kada je zahvaljujući donacijama fanova i prijatelja za samo dve nedelje prikupljeno oko 32.000 dolara nemenjenih izgradnji novog vrtića za decu u Srbiji. To je zaista fascinantno.\n- Gde investirati novac je možda najteža odluka koju treba doneti u humanitarnom radu. Imamo sreću da za kvalitetan projekat uvek imamo odziv donatora, ali situacija u našem društvu je takva da imate veliki broj problema u različitim oblastima, koji trebaju rešenje. Kao što sam već pomenula, rad Fondacije temelji se na uverenju da se obrazovanjem mogu promeniti životi dece i cele zajednice i onog trenutka kada je to postalo naše opredeljenje, bilo nam je lakše da se fokusiramo na problem i postignemo najbolje rezultate. Međutim, samo ovaj segment je veoma širok i ima nesaglediv broj aspekata. Do sada smo sreli barem stotinu dece koja nemaju nijednu knjigu, bojice, koja nikada nisu videla more, ni bazen, koja se plaše balona jer ih nisu nikada ranije videla, svećica na torti... To su slike koje moramo promeniti. Za 12 godina rada Fondacije napravili smo značajne pomake na tom polju. Do sada je uloženo 11 i po miliona evra u sve programe i projekte i to je tek početak. Sagledavajući kompletnu sliku okruženja u kome pojedini klinci rastu i razvijaju se, ponekad pomislim da smo na početnoj lestvici i da nas čeka još mnogo stepenika da bi sva deca u Srbiji imala ravnopravno pravo da uspeju. To jeste veliki izazov, ali i nešto što nas uvek pokreće.


Dodik: Ni visoki predstavnik ne može spriječiti referendum - Moja Hercegovina\nPočetna / Dodik: Ni visoki predstavnik ne može spriječiti referendum\nDodik: Ni visoki predstavnik ne može spriječiti referendum\n24. 07. 2016. 15:10\nPredsjednik Republike Srpske Milorad Dodik izjavio je u intervjuu Srni da nikakav visoki predstavnik ne može da spriječi održavanje referenduma o Danu Republike 25. septembra, prvog u nizu referenduma koji će Srpska organizovati na različite teme.\n“Republika Srpska će svoj statusni i svaki drugi problem rješavati upravo pitanjem referenduma. To je demokratsko pravo koje je priznato svima, ali, zbog okolnosti, mi moramo da se dodatno borimo za njega”, rekao je Dodik Srni.\nOdgovarajući na pitanje da li očekuje reagovanje OHR-a povodom zahtjeva bošnjačkih političara da preduzme mjere na zaštiti Dejtonskog mirovnog sporazuma i Ustava BiH zbog najavljenog referenduma u Srpskoj, Dodik je istakao da će referendum o Danu Republike biti održan 25. septembra i da nikakav visoki predstavnik to ne može da spriječi.\n“Referendum je stvar Republike Srpske, a visoki predstavnik i da hoće nešto da učini, ne zna se na koji način bi to mogao da uradi, a mi ga ne bismo ni ispoštovali”, rekao je Dodik.\nOn je istakao da je tema za referendum pažljivo izabrana, te da su oko nje okupljeni svi iz Republike Srpske.\n“Taj plebiscit će pokazati snagu i volju naroda za održavanje referenduma o Danu Republike. Tu nema ništa nedemokratskog, necivilizacijskog i antidejtonskog, ali to ne smeta muslimanima da učine sve da problematizuju i `suze liju` kod međunarodne zajednice za neke svoje kvaziinterese”, rekao je Dodik.\nKao što visoki predstavnik ne poštuje Republiku Srpsku, kaže Dodik, tako ni Srpska nema potrebu više da poštuje visokog predstavnika u dijelu njegovih nametanja rješenja, koja je krio iza demokratije i Dejtonskog sporazuma.\n“Ako je iko kršio Dejtonski sporazum u BiH, kršio ga je visoki predstavnik, a pri tome ne mislim samo na Valentina Incka, već na visokog predstavnika uopšte”, rekao je Dodik.\nOn je poručio da treba da prestane “bolesna situacija”, u kojoj Bošnjaci uvijek “jauču” međunarodnoj zajednici kada im je nešto potrebno.\n“Bošnjaci treba da se dogovaraju ukoliko hoće da se u BiH nešto napravi. U BiH je mnogo otvorenih pitanja koja su komplikovana i koja su dodatno dobila na snazi zato što je SDA umišljeno pokušala da vodi BiH”, rekao je Dodik.\nOn je ocijenio da su Bošnjaci nemoćni u Sarajevu u vezi sa pitanjem referenduma o Danu Republike i da zato sada pokušavaju da instrumentalizuju muslimane u Republici Srpskoj.\nPredsjednik Srpske je pozvao muslimane Bošnjake u Republici Srpskoj da 25. septembra izađu na referendum o Danu Republike i “budu dio naroda Republike Srpske koji ovdje živi i želi da nastavi da živi”.\n“Njihovo je demokratsko pravo čak i da ne izađu na referendum, ali mislim da bi zbog budućnosti koju bi htjeli da grade u Republici Srpskoj za njih bilo veoma korisno da to učine i da se u tom pogledu identifikuju sa onim što je apsolutna volja naroda u Republici Srpskoj”, rekao je Dodik.\nPredsjednik Srpske je istakao da će referendum o Danu Republike dati snagu zakonskom rješenju, koje nema nijedan zakon u BiH i Republike Srpske, a taj plebiscit će biti u osnovi donošenja zakona o 9. januara kao Danu Republike.\n“Tu više ništa neće moći da uradi ni Ustavni sud BiH, niti bilo kakve institucije na koje se oni pozivaju, pa ni visoki predsatavnik”, rekao je Dodik.\nPovodom izjave potpredsjednika SDS-a Mirka Šarovića da je SDS podržao referendum o Danu Republike zbog opštih okolnosti, ali da smatra da referendum generalno ne može ništa da promijeni, Dodik je rekao da je neshvatljivo da SDS ima različite stavove – jedne u Banjaluci, a druge u Sarajevu.\nPredsjednik Srpske je rekao da referendum neće ništa ni promijeniti, već će potvrditi da je 9. januar Dan Republike, te da je u tom pogledu i SDS bio dio većine u Republici Srpskoj.\n“Јeste da je SNSD zajedno sa svojim koalicionim partnerima pokrenuo tu inicijativu, ali nam je veoma važno i drago što su u okviru nje bile i druge političke partije iz Srpske”, rekao je Dodik.\nUkoliko je Šarović tu izjavu dao medijima u Federaciji BiH, kaže Dodik, onda je razumljivo njegovo dodvorništvo po kojem je prepoznatljiv.\n“Uvijek kada dobije priliku da na muslimanskim medijima odgovora i minimizira srpske nacionalne interese, on će to da uradi. Nemoguće je da neko, ko se iole ozbiljno bavi politikom, tvrdi da jedan referendum nije tako važan. Po nekima nije bio važan ni referendum u Velikoj Britaniji o `Bregzitu`, pa vidimo kakve je posljedice izazvao”, rekao je Dodik.\nSama činjenica, kaže predsjednik Srpske, da muslimani traže da interveniše međunarodna zajednica govori da oni shvataju koliko je važan referendum, ali da to samo ne shvata Šarović i njemu slični.\nPredsjednik Srpske je ocijenio da minimiziranje referenduma o Danu Republike predstavlja minimiziranje prava na referendum jednog naroda, prije svega srpskog da odgovore na pitanja koja su od ključnog nacionalnog i državnog interesa.\n“Za Republiku Srpsku je od ključnog nacionalnog i državnog interesa datum njenog stvaranja i svako ko pokušava da minimizira odluku naroda, na neki način se sam izopštava iz tog naroda i sebe stavlja na drugu stranu istorije”, rekao je Dodik.\nOn je istakao da je nemoguće da SDS u Banjaluci glasa za odluku o referendumu, a da, sa druge strane, njeni viđeniji članovi u Sarajevu to negiraju, dodajući da to treba izbjeći po svaku cijenu.\n“Što se tiče referenduma, ja vjerujem onom SDS-u u Banjaluci i želimo da izradimo zajedničku strategiju za kampanju koju ćemo sprovesti u okviru ovog referenduma”, rekao je Dodik.\nOdgovarajući na pitanje šta očekuje od stranaka članica Saveza za promjene kada je riječ o kampanji o referendumu o Danu Republike, Dodik je rekao da ne bi imao ništa protiv da se organizuje zajednički štab kampanje u vezi sa referendumom i da se koordinišu svi stavovi i aktivnosti.\nOn je istakao da bi ta kampanja podrazumijevala da svakako nema više takvih izleta kao što se moglo čuti od Šarovića ili, ako je već ima, onda se mora obračunati sa tim.\n“Referendum ima snagu samo ako je vlasništvo naroda i niko separatno ne može da pristupi tom pitanju. Sa protivnicima referenduma moramo se politički razjasniti”, rekao je Dodik.\nOn je istakao da protivnici referenduma, bez obzira sa koje strane dolaze, imaju mogućnost da javno iskažu svoj stav glasajući protiv, dodajući da je to sve dio demokratske procedure i aktivnosti.\n“Nemam ništa protiv onih koji na taj način vide svoje interese, ali svaka druga vrsta koja iskače iz tog odnosa prema referendumu, poput zahtjeva za međunarodnim intervencionizmom, ne dolazi u obzir”, rekao je Dodik.\nIstičući da se sada čeka da se završe sve formalne procedure u vezi sa odlukom o referendumu i da će se vjerovatno sve završiti na Ustavnom sudu Republike Srpske, Dodik je rekao da će od 15. do 20. avgusta biti jasna situacija da više nema odgađanja odluke o održavanju referednuma, niti mogućih formalnih prepreka u tom pogledu.\n“Institucionalno gledano Republika Srpska nema nijedan problem ni strukturalni, ni po Ustavu da održi referendum o Danu Republike”, rekao je Dodik.\nU slučaju da visoki predstavnik interveniše kada je riječ o referendumu o Danu Republike, Dodik je rekao da ta eventualna odluka neće biti objavljena u “Službenom glasniku Republike Srpske”, dok “Službeni glasnik BiH” nema nadležnost da se bavi pitanjima Srpske i da u njemu bude objavljena.\n“Takav eventualni pokušaj visokog predstavnika može samo da dodatno usložni situaciju. Krajnje je vrijeme da stranci odu iz BiH, a ne da se petljaju u sve i svašta”, rekao je Dodik.\nOn je naglasio da se intervencionizam međunarodne zajednice nije pokazao kao najbolji u odnosu prema Srbima, što se vidjeo i prije nekoliko dana, kada je američki ambasador u BiH Morin Kormak organizovala sastanak predstavnika samo dva konstitutivna naroda u vezi sa Mostarom, dok Srbe nije zvala, kao da ne žive u tom gradu.\n“Srbi u Mostaru imaju jasno pozicionirane stavove u vezi sa izborima u Mostaru i trebalo ih je uključiti u te procese. Zašto to američki ambasador nije uradila ja dobro znam. To je dio kontunuiteta lošeg odnosa prema Srbima gdje god se nalaze”, rekao je Dodik.\nPredsjednik Srpske je ukazao da posredništvo i intervencionizam međunarodne zajednice moraju prestati i da narodi u BiH treba da pokušaju sami da nađu odgovore na mnoga pitanja.\nVLADA SRPSKE IMA ODGOVOR NA SVAKO ZAOBILAŽENjE NjENIH STAVOVA\nKada je riječ o Strategiji transporta koju je jednoglasno usvojio Savjet ministara BiH, bez saglasnosti Srpske, Dodik je rekao da je Srpska odbacila i ignorisaće realizaciju ovog dokumenta, te poručio da Vlada Srpske ima odgovor na ovakvo sistemsko zaobilaženje njenih stavova.\n“U toj strategiji nema Republike Srpske i oni su je ukinuli u Sarajevu. To je neprihvatljivo. O tome mora ponovo da se odlučuje”, rekao je Dodik u intervjuu Srni.\nPrema njegovim riječima, ignorisanje Republike Srpske dovelo je do niza loših odluka, od mehanizma koordinacije, pa do ove strategije, dokumenta koji omogućava da se sve kapitalne investicije ostvaruju u Federaciji BiH, a nijedna u Srpskoj.\n“Kako je moguće da oni koji dolaze iz Republike Srpske tako bezočno donose takav dokument? Sutra kada dođete kod neke međunarodne finansijske institucije i pokušate da dobijete kredit, za auto-put, most ili neku sličnu investiciju, predstavnici te institucije mogu da zavire u tu strategiju i kažu- `vi niste prioritet`”, kaže Dodik.\nOn je rekao da je potpuno pogrešna predstava da neko u ime Republike Srpske radi u Sarajevu.\n“Niko to ne radi. Ni član Predsjedništva BiH. Tamo se kaže da je on iz Republike Srpske, srpski član Predsjedništva. On ne predstavlja autentične interese Srpske, a pogotovo članovi Savjeta ministara, koji se sastavljaju, a ne biraju, i nemaju nikakvu drugu snagu, osim da budu podanici, poltroni. I, u tom pogledu, smo mogli da vidimo mnoge odluke u prošlosti i u posljednje dvije godine koje su znatno devastirale ono što jeste stav Republike Srpske”, naveo je Dodik.\nOn kaže da ministri u Savjetu ministara BiH nemaju pravo da autentično odlučuju i navodi da oni mogu da odlučuju samo o onome što jeste interes Republike Srpske, a čak i u pitanjima koja su u vezi sa isključivim nadležnostima BiH moraju da konsultuju institucije Srpske i tako doprinesu snazi Srpske.\n“Oni koji sjede u zajedničkim institucijama nisu predstavnici Republike Srpske. Predstavnici Republike Srpske u zajedničkim institucijama su oni koje institucije Srpske odrede”, naglašava Dodik.\nDodik je naglasio da Republika Srpska ima mehanizme i snažnu institucionalnu moć i daće odgovor na pitanja kao što su popis, deveti januar i mnoga druga.\n“Republika Srpska krenuće u seriju referenduma o raznim pitanjima. Kada su podijeljene političke elite u Republici Srpskoj onda treba pitati narod. Onaj ko neće da poštuje volju tog naroda onda je on pogriješio i zalutao i njega će istorija upamtiti kao izdajnika Republike Srpske”, poručio je Dodik.\nSRPSKA POTPISALA PISMO NAMЈERE, NA POTEZU FBiH\nKada je riječ o pismu namjere MMF-u Dodik ističe da ga je Srpska potpisala i da je sada na potezu Federacija BiH /FBiH/.\nDodik, koji je i predsjednik SNSD-a, kaže da nije obaviješten o navodima predsjedavajućeg Savjeta ministara BiH Denisa Zvizdića o sastanku SDA i SNSD-a sredinom naredne sedmice u vezi sa pismom namjere MMF-u, te ističe da SNSD ne namjerava da ide u Sarajevo jer je odlazak predstavnika ove stranke u FBiH već jednom bio zloupotrijebljen.\n“Niko me nije kontaktirao i ne znam o čemu Zvizdić govori. Mislim da za tim sastankom nema potrebe na stranačkom nivou. Postoje druga pitanja koja bismo na nivou stranaka mogli da razmatramo, ali kada je riječ o pismu namjere tu je sve jasno – to je stvar institucija”, rekao je Dodik u intervjuu Srni.\nPredsjednik Srpske je istakao da je pokušaj FBiH da konstruiše priču o tome da Republika Srpska zavisi od MMF-a potpuno pogrešan.\n“Ne zavisimo od MMF-a i možemo da, naravno u otežanijim okolnostima, servisiramo sve svoje stvari. Vlada Srpske i premijer Željka Cvijanović rekli su prije nekoliko dana da je već polovina od 50 miliona koji bi trebalo da stignu iz MMF-a pokriveno iz domaćih izvora, raznim uštedama i naplatom dobiti od javnih preduzeća. Već u narednim sedmicama imaćemo pola tog novca, od 25 do 30 miliona”, naglasio je Dodik.\nOn je rekao da će Republika Srpska, kada je riječ o novcu MMF-a, pokušati da se snađe na nekom drugom mjestu i nekom drugom tržištu, te da je činjenica da Srpska bilježi pojačan rast industrijske proizvodnje, a time i bruto domaćeg proizvoda.\n“Ovo će prema svim parametrima biti jedna od najboljih godina, u posljednjih nekoliko”, kaže predsjednik Srpske.\nDodik je podsjetio da je Vlada Srpske “rekla svoje” u vezi sa pismom namjere MMF-u, te da SDA, ukoliko želi, može da razgovara o ovom pitanju sa koalicionim partnerima i Savezom za promjene.\n“Premijer Željka Cvijanović i ministar finansija Zoran Tegeltija potpisali su pisma i ona se u suštini ne mogu mijenjati. Tamo nedostaju potpisi i kada ih budu stavili, onda ćemo razgovarati”, naveo je Dodik i dodao da će SNSD i Srpska prihvatiti da razmotre svaki poziv ukoliko je uljudan.\nDodik kaže da su se prije nekoliko dana saradnici iz kabineta predsjedavajućeg Predsjedništva BiH Bakira Izetbegovića raspitivali o mogućnosti sastanka, te da je spreman da se sastane sa Izetbegovićem, ali u Banjaluci.\n“Neka izvoli u Republiku Srpsku, možemo da se sastanemo u mom kabinetu, da pričamo o institucionalnim vrijednostima, a kao partija, SNSD nema namjeru da pravi nikakve koalicione dogovore sa SDA, niti ima namjeru da ulazi u zajedničke institucije koje pokazuju svoju nesposobnost i koje su postale remetilački faktor ukupnog stanja i odnosa u BiH”, naglasio je Dodik.\nOn je dodao da se, politički gledano, SNSD i SDA dijametralno razlikuju po odnosima prema važnim pitanjima u BiH.\nIzvor: SRNA / RTRS\nKoga novinarska udruženja štite? Šta su ona svih ovih godina uradilia za novinare? Ništa. Nikada...\nPrva međunarodna konferencija "Pravda za Davida i svu djecu BiH" održana je 12. 09. 2019....\nRežiser i književnik Predrag Ličina u ugodnom razgovoru sa Doktorom Fricom pripovjeda o hevi metalcima,...


avion Montenegroairlines – Bankar.me\nTag Archives: avion Montenegroairlines\nMontenegro Airlines proširuje flotu\nApril 16, 2019 AVIO SAOBRAĆAJ, Članci, CRNA GORA, SVE VIJESTI 0\nMontenegro Airlines (MA) je, u skladu sa usvojenim biznis planom za ovu godinu, iznajmio avion Boeing 737 Classic, većeg kapaciteta u odnosu na postojeće, tako da će do 15. oktobra u floti nacionalnog avio-prevoznika biti ukupno šest vazduhoplova.\nMontenegro Airlines će u toku sezone iznajmiti dva Boinga\nApril 11, 2019 AVIO SAOBRAĆAJ, CRNA GORA, SVE VIJESTI 0\nMontenegro Airlines je u skladu sa usvojenim biznis planom za 2019. godinu iznajmio avion većeg kapaciteta u odnosu na postojeće u svojoj floti, tako da će u periodu od 15. aprila do 15. oktobra u floti nacionalnog avio-prevoznika biti ukupno 6 vazduhoplova.\nJanuary 15, 2019 AVIO SAOBRAĆAJ, REGION, SVE VIJESTI 0\nAviokompanija Etihad iz Ujedinjenih Arapskih Emirata, koja je manjinski partner i vodi poslovanje srbijanske nacionalne avikompnaije Air Serbia, zvanično je otkazala skoro milijardu dolara vrijednu porudžbinu za 10 novih putničkih aviona tipa „Airbus A-320 neo“ koje je trebalo dobiti Air Serbia.\nMontenegro Airlines u septembru prevezao 72 hiljade putnika\nNacionalni avio-prevoznik Montenegro Airlines je nakon rekordnih rezultata za jul i avgust mjesec 2018. nastavio u istom maniru i u septembru, prevezavši 72 hiljade putnika, navode iz kompanije.\nŠesti avion u floti Montenegro Airlinesa: Pogledajte doček Boinga (video)\nApril 16, 2018 AVIO SAOBRAĆAJ, Članci, CRNA GORA, MULTIMEDIJA, PLANETA, SVE VIJESTI, VIDEO VIJESTI 0\nFlota nacionalnog avioprevoznika Montenegro Airlines bogatija je za još jedan avion.


Dodik odlučan da proda rudnik željezne rude Ljubija - Direktno.ba\nHome » Dodik odlučan da proda rudnik željezne rude Ljubija\nDodik odlučan da proda rudnik željezne rude Ljubija\n18 Maja, 2016\nBANJALUKA – I pored toga što odluka Vlade RS o prodaji 64,9 odsto akcija RŽR Ljubija kompaniji “Israeli Investment Group Inc” za 53,1 milion KM nije ni stigla na dnevni red Narodne skupštine RS, opozicija u RS oštro je negodovala tvrdeći da se iza svega kriju lični interesi pojedinaca i da prirodna bogatstva ne treba prodavati. I tokom same rasprave o dnevnom redu NS RS opozicija je tražila skidanje te tačke, što joj na kraju nije pošlo za rukom i po svemu sudeći odluka o prodaji RŽR Ljubija biće usvojena ovih dana.\nIpak prodaju RŽR Ljubija mogli bi da spriječe poslanici DNS-a, koji su se zajedno sa liderom ove stranke Markom Pavićem prije otprilike dvije godine oštro usprotivili prodaji rudnika, zaprijetivši da će izaći iz koalicije. Poslanici i ministri iz ove stranke danas nisu željeli govoriti na tu temu, a kako reče jedan od njih, “ne bi da trči pred rudu”. Međutim, Milorad Dodik, predsjednik RS i SNSD-a, rekao je danas da prodaja državnog kapitala u Rudnicima željezne rude Ljubija nije sporna, kao ni podrška DNS-a.\nOn je pojasnio da Vlada RS i RS imaju problema sa sadašnjim partnerom, odnosno sa multinacionalnom kompanijom “Mittal” i to zbog transfernih cijena kojima su dobit rudnika prebacivali u sestrinske firme, tako da je bilo problema u naplati nekih očekivanih prihoda. U svemu ovome problem bi moglo predstavljati i to što ugovorom Vlade RS, odnosno RŽR Ljubija i kompanije “Mittal” o formiranju zajedničkog preduzeća kompanija “Mittal” ima prvenstvo pri kupovini 49 odsto akcija tog zajedničkog preduzeća. “Za taj dio akcija ‘Mittal’ je ponudio 25 miliona KM, a druga firma skoro duplo više.\n‘Mittal’ je odustao od kupovine tog paketa akcija, čime su stvoreni uslovi da se razgovara sa drugim partnerima. U skladu sa Zakonom o privatizaciji rečeno je da na prijedlog Vlade NS RS može donijeti odluku o prodaji, i ona će to donijeti”, rekao je Dodik, a komentarišući da iza firme zainteresovane za kupovinu RŽR Ljubija stoji Arie Livne, šef Predstavništva RS u Izraelu, Dodik je rekao da treba izbjeći našu sklonost da se sve ocrni prije nego što se dogodi i da bi tom čovjeku, koji ima 95 godina, najmanje u životu trebalo da se sada time bavi.\nOdržan kontra protest pod nazivom "Vratite nam dugu"\nZa opoziciju u RS prodaja državnog kapitala u RŽR Ljubija bila bi kraj ovog rudarskog kompleksa jer, kako reče Dušan Berić, poslanik SDS-a i kandidat ove stranke za gradonačelnika Prijedora, to bi značilo da se nakon 100 godina prestaje sa rudarenjem u ovom gradu. “Osnovni cilj firme da kupi RŽR Ljubija je da se nakon što stekne vlasništvo upusti u razne sudske sporove i od ‘Mittala’ traži ono što treba platiti RS”, rekao je Berić, dodajući da bi nakon te prodaje “Mittal” napustio RS, ali vjerovatno i željezaru u Zenici i koksaru, a da bi na taj način bilo ugroženo više od 20.000 radnih mjesta. I za Adama Šukala, poslanika SNS-a, prodaja RŽR Ljubija bila bi katastrofalan i kriminalan potez vlasti jer se sve radi mimo zakona i procedura.\n“Tražimo raspisivanje međunarodnog tendera, a ne da se direktnom pogodbom, odnosno u četiri oka ti poslovi rade. Jasno smo i na protestima rekli da nećemo dozvoliti prodaju prirodnih bogatstava”, rekao je Šukalo. Podsjećanja radi, Vlada RS prihvatila je ponudu “Israeli Investment Group Inc”, registrovane u Dominikanskoj Republici, za prodaju 64,9 odsto osnovnog kapitala RŽR Ljubija. Ponuda ove kompanije je više nego duplo veća, a uz nju u naredne tri godine obećavaju 60 miliona KM investicija i preko 300 novih radnih mjesta. Nastavak sjednice NS RS zakazan je za prekosutra.\nNa svaki protest odgovorićemo mitingom Tokom aktuelnog časa Željka Cvijanović, premijer RS, rekla je da će na svaki protest opozicije vladajuće stranke odgovoriti mitingom podrške. “Ukoliko je opozicija naumila iscrpljivati narod protestima, onda ćemo i mi svaki put organizovati naš miting podrške RS i njenim institucijama”, dodala je ona, navodeći da se svi ti skupovi moraju organizovati u skladu s zakonom, ali i da moraju da računaju i na one koji žele da prošetaju Banjalukom ili imaju druge poslove i da ih ne bi trebalo u tome onemogućavati.\nTagsblic dodik ljubija opozicija protiv prodaja rudnik top\nZbog visokih temperatura na putovanja krenite u ranim jutarnjim ili kasnim popodnevnim satima\nOdržan kontra protest pod nazivom “Vratite nam dugu”


Saša Janković:VBA i Ministarstvo prekršili zakone\nOdbijanje Vojno bezbjednosne agencije i Ministarstva odbrane da dostave podatke u vezi sa incidentom na Paradi ponosa prvi takav slučaj u sedmogodišnjoj praksi ombudsmana.\nTo je u svom redovnom godišnjem izveštaju za 2014. godinu naveo zaštitnik građana Saša Janković i dodao da je time narušeno načelo demokratske civilne kontrole službi.\n"Odbijanjem VBA i Ministarstva odbrane da dostave tražene podatke i u svemu sarađuju sa ovim organom u postupku kontrole i ostvarivanja njegove preventivne funkcije narušeno je međunarodno priznato načelo demokratske civilne kontrole službi bezbjednosti i prekršeni su zakoni o Zaštitniku građana, o Vojsci Srbije, o osnovama uređenja službi bezbjednosti, o VBA i VOA i o zaštiti uzbunjivača", piše u izvještaju.\n"I u prethodnim izveštajima ukazivano je na povećanu opasnost od (uvek prisutne) politizacije u radu službi bezbednosti koja zbog toga preti", naveo je zaštitnik.\nZaštitnik je dodao da Ministarstvo unutrašnjih poslova primjerno sarađuje sa njim u utvrđivanju i otklanjanju propusta na štetu prava građana i u funkciji Nacionalnog mehanizma za prevenciju torture.\n"Bezbjednosno-informativna agencija (BIA) je u potpunosti sarađivala sa Zaštitnikom građana u postupcima kontrole i prevencije, u potpunosti u skladu sa zakonom i na nivou najboljih evropskih i svetskih praksi", dodao je Janković.\nDosijei tajnih službi iz totalitarnog perioda nisu otvoreni, podsjetio je Janković i dodao da je to nužno radi zadovoljenja pravde za one koji su bili na meti aktivnosti službi zbog svog demokratskog opredeljenja.


Fifa odobrila pomoć od 1,5 milijardi dolara | Boom93\nMedjunarodna fudbalska federacija (Fifa) će uputiti pomoć od 1,5 milijardi evra za nacionalne fudbalske federacije i to u obliku subvencija i zajmova, izjavio je večeras njen predsednik Djani Infantino.\n„Fifa je jednoglasno usvojila plan pomoći od 1,5 milijardi evra“, rekao je Infantino posle sastanka Saveta Fife.\nInfantino je rekao da će Fifa sprovoditi „strogu kontrolu upotrebe tog novca“.\nVeć je u aprilu najavljena isplata akontacije od 150 miliona dolara pomoći nacionalnim fudbalskim federacijama u sklopu borbe protiv korona virusa.\nOznakeCOVID-19 Covid19 Fifa Fudbal Koronavirus Nacionalne federacije pomoć Srbija


Ministarstvo inostranih poslova Norveske podrzalo projekat Romski resursni centar\n24 oktobar 2011 .\nPočetkom oktobra, 2011. godine, Ministarstvo inostranih poslova Norveške (Oslo, Norveška) je odobrilo projekat, Romski resursni centar, koji realizuje Ekumenska humanitarna organizacija. Ovaj projekat se sprovodi u partnerstvu sa oraganizacijom, Norveška crkvena pomoć (Norwegian Church Aid). Projekat će trajati 12 meseci, a realizacija je počela 1. oktobra 2011. godine.\nKao i prethodnih godina, budžetska sredstva (157.000,00 EUR), biće usmerana na realizaciju aktivnosti u sledećim oblastima: poboljšanje uslova stanovanja Roma/-kinja, obrazovanje, zapošljavanje i informisanje i javno zagovaranje.


Avio karte NIŠ - DIZELDORF - Star Travel Niš\nStarTravel / Avio karte / Letovi iz Niša / Avio karte NIŠ – DIZELDORF\nAvio karte – Aerodrom Dizeldorf Weze je međunarodni aerodrom smešten na 60 km udaljenosti od grada Dizeldorfa u Nemačkoj. Zbog primamljivih uslova poslovanja ovaj aerodrom koriste i nisko-budžetne avio kompanije među kojima je i Ryanair. Bez obzira na udaljenost samog aerodroma, putnici imaju dovoljan broj mogućnosti da sa aerodroma dođu do samog Dizeldorfa ili pak do neke druge željene destinacije.\nPutnici koji budu leteli iz Niša do Dizeldorfa se preko aerodroma Weeze mogu prevesti autobusom ili vozom do Dizeldorfa. Autobuska kompanija „Schilling“ u saradnji sa kompanijom „Flibco“ nudi putnicima sa aerodroma Weeze polaske do glavne železničke stanice Dizeldorf po ceni od 50 evra u jednom pravcu. (Napomena: ovaj podatak nije proveren pa Vas molimo da ga uzmete sa rezervom)\nPutnicima je takođe na raspolaganju i voz koji polazi sa železnike stanice grada Kelever, udaljenog par kilometara od aerodroma, na svakih sat vremena. Do ove železničke stanice može se stići lokalnim autobusom „linija 73“, a cene karata u jednom pravcu se kreće po od 14,5 evra za odrasle odnosno 1,6 evra za decu. Više infomacija o ovoj vrsti prevoza mogu se naći na sajtu „VRR“-a . Prilikom unosa polazne ili krajne stanice potrebno je upisati „Airport Terminal 1 Weeze“.\nAvio karte NIŠ – DIZELDORF - Lokacija na mapi